“Ciri Checkout Tidak Lagi Dipakai…”- Ciri Baharu MySJ Trace Diperkenalkan

Orang awam tidak lagi perlu menggunakan ciri checkout yang terdapat di MySejahtera selepas Kementerian Kesihatan (KKM) memperkenalkan ciri baharu MySJ Trace pada aplikasi berkenaan.
Menteri Kesihatan, Khairy Jamaluddin Abu Bakar berkata, MySejahtera kini dilengkapi ciri baharu iaitu MySJ Trace bagi membolehkan pengesanan kontak rapat dibuat secara lebih sistematik.

Baca juga: Cara Buat Permohonan Untuk Home Quarantine Di Malaysia, Jangan Leka!
CIRI CHECKOUT TIDAK LAGI DIPAKAI, CIRI BAHARU MYSJ TRACE
MySJ Trace menggunakan sistem Bluetooth akan memberi maklumat secara langsung bilangan interaksi dengan pengguna lain yang turut mengaktifkan ciri baharu berkenaan.

“Jika anda disahkan positif, anda boleh hantar data interaksi kepada @KKMPutrajaya untuk proses pengesanan kontak dibuat. Semua data interaksi adalah anonymised.
Ciri baharu ini sangat digalakkan apabila ke tempat awam setting indoor. Ciri checkout tidak lagi di pakai,” jelasnya dalam satu ciapan di Twitter baru-baru ini.
Pada masa sama, Khairy turut memaklumkan ciri ini telah dihantar serentak ke Google, Apple & Huawei. Sudah boleh dikemaskini di Huawei. Untuk Google & Apple masih menunggu mereka untuk menyenaraikan update baharu ini.
Sumber: Twitter Khairy Jamaluddin


“Mia sayang Papa! Papa ‘best’, Papa selalu bawa Mia jalan-jalan.”
Sebagai seorang isteri dan ibu, kita sedia maklum bahawa sifat keibuan akan hadir secara semulajadi dan amat terpancar pada wajah dan perbuatannya.

Namun, berlainan sedikit bagi lelaki kerana mereka lebih sinonim dengan sifat ‘macho’, maskulin, sukar tersenyum, tidak banyak berbual, dan mungkin kurang mesra dengan anak kecil.
Walaubagaimanapun, ini semua hanyalah pandangan masyarakat yang umum terhadap kaum lelaki. Bagi anak kecil, bukan itu semua yang menjadi ukurannya.

Ada banyak ciri bapa yang baik yang tidak hanya ditunjukkan melalui kata-kata, tetapi perlakuannya. Ia termasuklah juga perkara-perkara kecil yang kita sering terlepas pandang.

Foto Kredit: gesundheits-guide.at
9 Tanda Anak Anda Mempunyai Ayah Yang Terhebat Di Dunia
Berikut adalah antara ciri bapa yang baik dan melayakkan suami anda menjadi ayah terhebat buat anak-anak anda.
1. Tak Senang Duduk Bila Anak Demam
Setiap kali anak demam, suami anda akan cuba untuk balik awal dan berikhtiar dengan mencarikan ubat-ubatan atau makanan yang berkhasiat.
Walaupun mungkin tidak dapat mengambil cuti atau perlu ‘outstation’, suami anda akan bertanyakan khabar dan melayangkan mesej tanda mengambil berat.
Bukan itu saja, mereka juga memahami kesukaran anda dan tidak mengharapkan anda untuk membuat kerja-kerja rumah yang berat apabila anak sakit.
Foto Kredit: anationofmoms.com
2. Lebih Suka Meluangkan Masa Di Rumah
Selepas habis kerja, selalunya mereka akan terus pulang ke rumah.
Walaupun kawan ramai, tetapi mereka jarang meluangkan masa untuk ‘melepak’ dan berbual-bual dengan kawan.
Ini menunjukkan mereka amat selesa dan ‘rindu’ pada anak serta isteri di rumah!
Foto Kredit: huffingtonpost.com
3. Sedia Mendengar
Berbeza dengan wanita, lelaki biasanya lebih suka ‘mendengar’ daripada bercakap.
Walaupun ada lelaki yang kurang bercakap, mereka sebenarnya amat prihatin dan cuba menjadi pendengar yang setia.
Salah satu ciri bapa yang baik adalah yang mendengar cerita-cerita anak, bertanyakan keadaan di sekolah, dan tidak lupa juga mendengar permintaan anak-anak.
Foto Kredit: babyeinsteindev.workdpress.com
4. Membantu Kerja Rumah
Walaupun wanita lebih sinonim dengan kerja-kerja rumah, tetapi, lelaki sebenarnya ada juga melakukan beberapa perkara seperti membuang sampah, mencuci pinggan, memasang langsir, mencuci tandas, dan sebagainya.
Malah, mereka selalunya ringan tangan apabila anda menyuarakan permintaan dengan baik.
Foto Kredit: atruesurvivor.com
5. Cuba Menguruskan Bayi
Apabila anda keletihan di hujung minggu, suami anda akan melayan bayi. Menukar lampin mereka, memandikan mereka, dan ada yang membuatkan makanan mereka.
Walaupun ia tidak ‘sempurna’ seperti yang anda biasa lakukan, tetapi ia memadai kerana mereka mencuba!
Foto Kredit: saudeinfantil.blog.br
6. Sering Buat Anak Ketawa
Siapa lagi yang suka menggeletek anak-anak kalau bukan ayahnya, bukan? Siapa lagi yang suka melayan karenah ‘pelik’ anak-anak kalau bukan Papa?
Setiap kali mereka membuat anak tertawa, kita semua akan rasa auranya. Itulah usaha yang dilakukan oleh si ayah untuk menggembirakan anak-anak.
Foto Kredit: lenta.co
7. Sentiasa Tenang & ‘Cool’
Tak kiralah dalam apa jua keadaan, riak wajah lelaki yang tenang dan ‘cool’ ini kadangkala sukar ditafsirkan.
Walaupun ada yang menganggap mereka ‘tak ada perasaan’, sebenarnya sifat ini juga penting kerana ia membantu lelaki mengawal kemarahan.
Di sebalik wajah itu, mereka mungkin juga melalui hari-hari yang sukar seperti kita.
Foto Kredit: elitedaily.com
8. Serius Apabila Perlu
Jika anak-anak buat perangai, kita akan ‘laporkan’ pada suami. Tapi, pernah fikir tak kenapa kita buat begitu?
Kerana kebanyakan wanita berasa sukar mengatakan ‘tidak’ dan tak mahu mengecewakan anak tersebut.
Ciri bapa yang baik adalah mereka yang tidak mengharapkan kesempurnaan daripada anak mereka. Namun, pada masa yang sama, mereka akan bertegas dengan sesuatu keputusan yang difikirkan baik untuk si anak.
Foto Kredit: babycouture.in
9. Menyayangi Anda, Isterinya
Anak-anak perlu tahu betapa sayangnya ayah mereka terhadap ibunya. Cinta yang mendalam akan memberi perspektif yang positif terhadap perkembangan anak-anak.
Menurut Nancy Pina, penasihat dan penceramah terkenal, perkembangan positif ini akan meninggalkan kesan buat selamanya dalam diri si anak. Mereka juga akan menghargai ayah mereka kerana telah membina sebuah keluarga yang tiada tolok bandingannya!
Foto Kredit: parenting.com
Ciri Bapa Yang Baik Boleh Dipupuk
Seperti wanita, lelaki juga dilahirkan dengan sifat tanggungjawab dan mahu melindungi keluarga mereka. Kita sebagai isteri dan ibu perlulah memberi sokongan dan kata-kata positif agar ciri bapa yang baik dapat dipupuk dalam jiwa mereka.
Walaupun ada kalanya mereka sukar diharap untuk menjaga anak dan nampak kekok membuat kerja-kerja rumah, mereka sebenarnya masih layak dianggap sebagai bapa terhebat di dunia jika ada 9 ciri ini!


Jangan Risau Jika Berat Badan Si Comel Menaik, Ibu Bapa Perlu Kenali 9 Ciri Bayi Pramatang!

Bayi pramatang bermaksud si comel yang dilahirkan sebelum 37 minggu usia kandungan. Situasi ini kerap berlaku untuk sesetengah ibu bapa. Apabila berlaku situasi seperti ini, ibu bapa mula buntu terhadap penjagaan yang sebetulnya terhadap bayi pramatang mereka.
Sememangnya bayi pramatang memerlukan penjagaan extra daripada ibu bapa untuk mengelakkan perkara tak diingini berlaku. Maka, penting untuk ibu bapa mengenali ciri-ciri bayi pramatang yang sihat supaya tidak panik apabila mendapati kriteria itu ada pada si comel mereka. Jadi, jom ikuti penulis mengenai ciri bayi pramatang yang sihat!

Baca juga: 8 Tanda Pada Bayi Baru Lahir Yang Pelik Tapi Normal, Mama Tak Perlu Risau!
10 CIRI BAYI PRAMATANG YANG SIHAT
1. Menangis dengan lantang

Mesti ibu bapa risau kan tiap kali si comel anda menangis lantang, memikirkan apa lagi yang tidak kena. Jangan risau, salah satu cara melihat sama ada bayi pramatang sihat atau tidak adalah dengan mendengar tangisan mereka.
Ini kerana ada bayi yang lahir awal mempunyai suara dan tangisan yang lemah disebabkan pernafasan mereka belum sempurna. Jadi, jika bayi pramatang anda menangis dengan lantang, anda sudah boleh melepaskan nafas lega!
2. Boleh bernafas sendiri
Kebanyakan bayi pramatang memerlukan alat bantuan pernafasan untuk bernafas. Namun, jika bayi pramatang anda sudah berhenti menggunakan alat itu, ini bermakna sistem pernafasan mereka sudah boleh mula bekerja dengan baik seperti bayi normal.
3. Dapat mengatur suhu tubuh
Jika anda perasan, kebanyakan bayi pramatang ditempatkan beberapa hari di inkubator. Inkubator merupakan tempat tidur plastik bening yang menolong menjaga bayi menjadi kekal hangat.
Untuk kes bayi pramatang yang sihat, mereka sudah tidak memerlukan alat ini dan boleh mengekalkan suhu tubuh badan yang hangat tanpa apa-apa bantuan. Jadi, kalau si comel anda sudah keluar dari inkubator, anda sudah boleh stop risau berlebihan!
4. Berat badan bertambah
Berat badan merupakan tali pengukur tahap kesihatan seorang bayi normal mahupun pramatang. Kebiasaannya, bayi pramatang dilahirkan dengan berat kurang daripada 2 kg. Jika situasi ini berlaku, pihak hospital tidak akan membenarkan mereka pulang ke rumah sehinggalah mencapai berat 2 kg.
Jika bayi  pramatang anda menunjukkan peningkatan berat badan sesuai dengan targetnya, ini bermakna keperluan nutrisi mereka telah terpenuhi dengan baik.
5. Tidak menunjukkan gejala penyakit serius
Bayi pramatang lebih cenderung terkena serangan penyakit seperti anemia, gangguan pernafasan, pendengaran, penglihatan dan sebagainya. Akan tetapi, jika mereka tidak menunjukkan sebarang gejala penyakit serius, maka boleh disimpulkan bahawa si comel anda merupakan bayi pramatang yang sihat.
6. Menyusu sendiri

Salah satu petanda lain menunjukkan bayi pramatang yang sihat adalah apabila mereka mempunyai kebolehan untuk menyusu atau minum susu dari botol. Pendek kata, bayi pramatang yang boleh menghisap dan mengenali puting atau dot susu!
7. Tidak ada masalah perilaku dan kesihatan mental
Bayi yang lahir lebih awal berisiko untuk memiliki masalah kesihatan mental tertentu dan juga kelewatan perkembangan berbanding bayi lahir cukup bulan. Menurut pakar, bayi pramatang boleh mengejar ketertinggalan perkembangan mereka hingga usia 2 tahun.
Jika anda masih ragu ke atas kesihatan mental si comel, sila hadiri sesi konsultasi bersama pakar.
8. Rutin buang air
Bayi pramatang yang sihat perlu membuang air sebanyak 8-10 kali sehari. Ini adalah untuk menandakan bahawa bayi itu memperoleh ASI atau makanan yang mencukupi.
9. Tumbuh lebih kuat
Semakin bertambah usia seorang bayi, maka makin berkembang dengan baik perkembangan otot mereka. Kemampuan bayi untuk menampung berat badan mereka ketika duduk, merangkak atau berdiri perlu diperhati kerana ia merupakan petanda jika bayi bertumbuh dengan sihat atau tidak.
10. Tindak balas gerakan dan suara

Bayi bertindak balas melalui respon suara dengan menoleh dan menjadi diam, tersenyum, menangis, menjadi semangat dan menggerakkan tangan dan kakinya. Bayi pramatang yang boleh melakukan eye contact dan menunjukkan ekspresi ketika bermain atau berinteraksi dengan orang lain menunjukkan perkembangan komunikasi dan fungsi indera mereka sihat.
Jadi jika bayi pramatang membalas senyuman anda, ini bermakna mereka merupakan si comel yang sihat!
Penting untuk ibu bapa tahu bahawa bukan semua bayi pramatang mengalami komplikasi kesihatan. Namun, kelahiran bayi yang terlalu awal juga boleh menyebabkan risiko masalah kesihatan sama ada untuk jangka pendek atau panjang. Oleh itu, amat penting untuk selalu berhubung dengan doktor untuk sebarang persoalan mengenai si comel anda. Semoga bermanfaat!
Sumber: the Asian parent


5 Sebab Lelaki ‘Anak Mak’ Adalah Calon Suami Terbaik

“Ryzal tu memang baiklah. Dia boleh dikatakan ada hampir semua ciri calon suami idaman aku. Cuma satu perkara saja yang aku takut sikit – dia tu manja betul dengan Maknya. Bahaya ke kalau kahwin dengan lelaki ‘anak mak’ ni ya?”
Dalam drama yang kita biasa tengok, selalu berlaku konflik antara isteri dengan ibu mertua – terutamanya apabila lelaki tersebut amat rapat dengan ibunya. Namun, ini semua adalah tanggapan semata-mata.

Cuba lihat daripada sudut pandangan yang berbeza. Ada banyak sebab ‘mama’s boy’ atau ‘anak mak’ ini boleh menjadi calon suami terbaik.
Foto Kredit: uamodna.com

5 Sebab Lelaki ‘Anak Mak’ Adalah Ciri Calon Suami Terbaik
Orang dulu-dulu ada mengatakan, jika anda mahu mengenal ciri calon suami yang baik, lihatlah pada cara dia melayan ibunya. Jika baik, baiklah budi bahasanya.

Kenapa begitu?
1. Dia Seorang ‘Gentleman’
Apa salahnya seorang lelaki menyayangi dan menghormati ibunya yang telah banyak berbakti kepadanya?
Inilah sikap seorang ‘gentleman’ sebenarnya – lemah lembut, baik budi bicara, ringan tulang, dan menghormati seorang wanita yang bergelar ibu. Bukannya seorang yang nampak ‘ganas’, ego, dan seorang yang tidak mahu menolong langsung kerja-kerja di rumah.
Apabila kita menjadi ibu kelak, tentu kita mahu anak-anak kita menghormati dan menyayangi kita juga, bukan? Malah, dalam Islam ada menetapkan bahawa seorang ibu perlu didahulukan oleh seorang anak lelaki selagi ianya tidak bertentangan dengan syariat.
Foto Kredit: mamari.jp
2. Dia Seorang Yang Sensitif
Lelaki ‘anak mak’ biasanya amat sensitif dan memahami keperluan ibunya – yang juga seorang wanita seperti bakal isterinya.
Mereka peka terhadap perasaan wanita yang sedang bersedih, malah mereka berkebolehan untuk memujuk dan mengendalikan situasi yang sukar.
Selain itu, mereka adalah seorang yang sangat menghargai penat lelah seorang wanita kerana mereka tahu betapa penatnya anda mengendalikan kerja harian dan menguruskan rumah.
Inilah antara ciri calon suami yang ‘mahal’ dan sukar dicari!
Foto Kredit: iemo.jp
3. Dia Seorang Yang Romantis!
Seorang calon suami yang rapat dengan ibu biasanya bijak menzahirkan cinta mereka. Mereka rajin beri hadiah dan kreatif merancang temu janji romantis.
Menariknya, ini bukanlah sesuatu yang dibuat-buat.
Anda boleh mempercayai mereka kerana mereka dibesarkan dengan penuh cinta dan kasih sayang daripada seorang ibu. Jadi, mereka tidak takut dan teragak-agak untuk menunjukkannya kepada bakal isteri yang dicintainya.
Foto Kredit: kiplinger.com
4. Dia Pandai Memasak
Percayalah, kebanyakan daripada mereka ini selalu menjadi peneman ibu di dapur. Jadi, sedikit sebanyak tentulah mereka pandai memasak.
Malah, ramai chef ternama yang kita kenali hari ini memang mengaitkan hobi mereka dengan hubungan istimewa dengan ibu.

5. Dia Seorang Yang Bertanggungjawab
Dalam kebanyakan situasi, anda boleh mengharapkannya untuk membuat keputusan.
Jiwa mereka yang sensitif dan bersikap melindungi akan sentiasa meletakkan orang yang mereka sayangi sebagai keutamaan – iaitu anda!
Dalam masa yang sama, mereka memahami tanggungjawab mereka sebagai lelaki yang perlu menjadi ketua dalam rumahtangga.
Foto Kredit: themuslimvibe.com
Apapun, Kenalah Saling Mempercayai & Menghormati!
Memang seronok jika bakal suami kita mempunyai semua ciri di atas ini. Mana tidaknya, dah tentu diri akan terasa seperti seorang puteri raja!
Namun, kita juga perlu berusaha untuk memastikan rumah tangga aman dan bahagia dengan memainkan peranan masing-masing. Jadi, janganlah menunggu bulan jatuh ke riba saja. Perlu ada kesefahaman dan saling tolak-ansur dalam perhubungan.
Seperkara lagi, jangan bersangka buruk terhadap bakal ibu mertua, ya!


Kepala Sperm Cacat? Doktor Kongsi Hasil Ujian Air Mani Lelaki 29 Tahun Yang Aktif Berbasikal

Semakin banyak dan ramai nampaknya dalam kalangan rakyat kita yang terjebak dengan aktiviti berbasikal. Mana tidaknya, aktiviti ini sudah menjadi ikut-ikutan dan trending pada hari ini, boleh dikatakan semua golongan tanpa mengira usia menyukainya.
Namun tahukah anda, di sebalik keseronokan ini, sebenarnya ada satu risiko kesihatan berbahaya yang menanti golongan lelaki secara tidak sedar. Aktiviti berbasikal boleh menjadi punca kepada kerosakan dan kecacatan sperma di dalam air mani, dan ianya berkaitan dengan haba panas yang terhasil ketika aktiviti tersebut dijalankan. Jom baca penjelasan oleh pengamal perubatan reproduktif dan seksual, Dr. Ahmad.

BERBASIKAL BOLEH CACATKAN SPERMA?
Jangan terkejut, apa yang ditunjukkan ini ialah keadaan sperma yang cacat dan tidak normal.

https://media.siraplimau.com/2020/12/Ujian-semen-lelaki-29-thn-yg-aktif-dlm-cycling.-Tidak-merokok-tanpa-penyakit-lain.-Hampir-.mp4
Apa kaitan haba panas dengan kesihatan sperma?
Menurut Dr. Ahmad, kesan haba kepada testis sememangnya jelas mengakibatkan kerosakan sperma daripada segi bilangan, bentuk dan pergerakannya. Jelasnya, apa juga sumber haba seperti cuaca panas, pekerjaan dan aktiviti yang terdedah dengan haba seperti sauna akan memberikan impak yang sama.

Beliau menerangkan bahawa umum perlu tahu, proses penghasilan sperma atau spermatogenesis yang berlaku di dalam testis memerlukan suhu dua hingga lapan darjah Celcius lebih rendah daripada suhu badan. Haba yang meningkatkan suhu testis bertindak sebagai tekanan oksida yang akan merencat dan merosakkan proses ini. Maka lebih banyak sperma yang akan rosak dan cacat.

Macam mana pergerakan sperma normal dan apa alternatif terbaik berbasikal?

Tambah Dr. Ahmad lagi, aktiviti berbasikal bukanlah tidak dibolehkan langsung, cuma adalah lebih jika dihadkan untuk untuk tempoh dan keadaan tertentu. Ada juga yang bertanyakan bahawa bagaimana rupanya jika sperma bergerak dalam keadaan yang normal.

“Konsepnya ialah kesan haba kepada testis. Jika berbasikal secara indoor seharusnya tidak akan bawa kesan kerosakan seperti outdoor. Beliau juga memeberitahu bahawa digalakkan mereka yang menceburi aktiviti berbasikal ini supaya lebih mengutamakan faktor cuaca iaitu mengelakkan berbasikal ketika cuaca panas terutama di jalan raya.
Anda boleh berbasikal di kawasan redup, pemakaian seluar ketat juga mengumpul lebihan haba yang juga merencatkan sperma, perlu ada rehat secara berkala juga boleh membantu mengurangkan kesan haba kepada testis. Oleh itu, rancanglah aktiviti berbasikal anda dengan sebaiknya dan utamakan kesihatan seksual.
Sumber: Dr. Ahmad RZ


Umur 7 Tahun Baru Mula Bercakap, Ibu Ini Kongsi Kisah ‘Perjuangan’ Besarkan Anak Autisme

Autisme adalah masalah perkembangan kompleks. Ia melibatkan interaksi sosial kanak-kanak terganggu akibat masalah kemahiran komunikasi, tingkah laku tidak wajar yang berulang serta mempunyai keinginan terhad terhadap sesuatu benda. Namun, masih ramai dalam kalangan ibu bapa yang masih tidak peka dengan ciri-ciri autisme dalam kalangan anak mereka sendiri.
Bersempena dengan Bulan Kesedaran Autisme, ibu ini turut berkongsikan pengalaman beliau membesarkan anak yang tanpa disedari mengalami masalah autisme. Perkongsian ini pastinya dapat memberi pengajaran yang berguna untuk ibu bapa supaya lebih ‘alert’ dengan perkembangan anak-anak.

PERJALANAN MEMBESARKAN LANA…

Sempena bulan kesedaran Autism ni, aku nak cerita balik la perjalanan hidup membesarkan Lana. Aku akui, bila aku tengok semula gambar-gambar ni, memang bukan satu perjalanan yang mudah, tapi tak sesusah ibu ayah yang lebih besar ujian mereka. Ujian aku, Allah tahu setakat ni saja. Cerita ni memang panjang, tapi boleh baca untuk ambil iktibar supaya tak ulangi kesilapan yang sama.

16 April 2008

Lana lahir secara Emergency C-section sebab lama sangat aku bertarung menahan sakit. Memang dia agak lemah waktu keluar. Bila tengok Lana, Subhanallah putihnya budak ni. Rasa macam bukan anak aku. Berkali-kali aku tanya betul ke ni anak aku. Agak kekok pada usia 23 tahun nak kucup dia. Aku memang kurang naluri keibuan pada waktu tu. Bukan tak sayang, tak tahu nak buat apa sebenarnya.
Untuk anak pertama, aku akui, aku tak ada ilmu parenting. Anak aku memang baik sangat. Dia tidur sendiri, aku tak pernah tidurkan dia sebab nangis ke apa. Dia golek-golek sendiri..sejak baby, sampai dia besar, dia akan tidur sendiri. Tak ada bonding ibu dan anak waktu sebelum tidur. Aku? Buat kerja aku. Tah apa yg aku sibuk pun tak pasti. Ralat sangat rasa sebab aku memang sejenis ibu yg escapism pada waktu itu.
Lekakan dia dengan TV, tak temankan dia pun bermain. Bagi aku, dia tak nangis, ok sangat dah. Sekali sekala aku dukung dan main dengan dia. Jarang dia gelak pada aku bila aku agah dia. Sesekali, dia senyum. 1st word Lana, Daddy. Pada usia setahun dia boleh sebut beberapa perkataan.. tapi bukan petah, tapi memang dia boleh bercakap sikit-sikit. Tapi dia macam budak lain, makan, tidur, main, nak susu.
CARA ANAK BERMAIN AGAK BERBEZA

Kemudian, umur lana 1 tahun 10 bulan, aku lahirkan Luqman. Waktu ni aku nak sangat dia ada kawan bermain. Aku sendiri cuba bermain tapi dia macam dah tak berminat dengan aku. Jadi ,bila ada adik, aku harap dia nak bermain dan happy. Masa dia umur 2 years, aku mula perasan dia makin lain. Mula menyendiri. Dia mula duduk bawah katil, belakang sofa. Baru aku sedar dia sebenarnya tak bermain mainan dia dengan cara yang betul. Dia main dengan hanya menyusun, memegang kemana-mana dia berjalan. Waktu ni aku dah mula macam panik.
Pada usia Lana 2 years, adik lana 3 months, kami berhijrah ke luar negara. Aku bertambah panik sebab anak aku dah mula tak boleh tolerate dengan bunyi bising, tak boleh nak dibawa ke mall, dah mula baring di mall, dah mula tak respon lansung pada aku. Salah seorang kawan facebook suggest untuk aku jumpa child psychiatrist. Sebab suspect yang anak aku Autism.
ANAK PUNYA CIRI LENGKAP AUTISM

Apa tu? Lansung aku tak pernah dengar. Lepas tu kami balik Malaysia, buat diagnosis. Psychiatrist beritahu aku, anak aku memang lengkap semua ciri Autism. Aku terdiam lama. Keluar ke tandas, nangis dalam tandas puas-puas. Kemudian masuk semula ke dalam bilik.
” Ok Dr..Apa yang patut saya buat sekarang? ”
Dr suggest aku buat therapy di hospital yang sama.
” Aku cakap, kalau saya buat 3 bulan therapy, anak saya boleh jadi normal ke?”
Katanya tak ada jawapan kalau 3 bulan ni boleh atau tidak. Dia tak ada jawapan. Katanya bila makin besar, jadi normal tu tak mungkin. Tapi seakan normal mungkin. Memang aku all out sangat. Berhabis duit tenaga. 3 bulan yang aku rasa macam nak mati sangat. Struggle gila kehulu kehilir. Sampai ke Gedangsa berulang 4 kali seminggu untuk buat therapy dengan kak Raw. Di hospital 3 kali seminggu. Lana? Memang dia redha je.
Selepas 3 bulan, aku balik semula ke luar negara. Mula mencari tempat yang sesuai dengan Lana. Lana? Sama je macam dulu. Boleh la buat puzzle sikit-sikit. Aku? Kecewa gila baq hang. Biasalah, high expectation kan? Aku usaha mcm nak gila tapi itu je perkembangan dia. Ada ABA program tapi 30k sebulan. Kami tak mampu. Aku cari di Facebook speech and occupational therapist. Aku jumpa 2 orang dari Sri Langka yang buat freelance therapy.
Mr Fazil Vallamparambil dan Meharu Nisha. 2 orang insan ni memang aku banyak sangat belajar dari dieorang. Sejak dieorang mula buat therapy kat rumah, aku mula mencari ilmu. Mana tak nya, sebulan 6k dah tentu habis untuk beberapa jam seminggu. Aku cari ilmu sebab nak jimat kos. NIAT pun dah tak betul kan? Tapi dalam mencari ilmu tu la aku dapat jawapan. Dalam belajar dan proses aku ajar anak tu la aku dapat semua jawapan.
UJIAN ALLAH UNTUK DIRI SENDIRI

Ujian Allah bagi tu bukan pada dia, tapi untuk diri aku sendiri. Sebab aku sejenis yang tak bersyukur pun pada apa yang Allah beri. Aku tak pernah tak dapat apa yang aku nak. Semua aku nak mesti dapat. Jadi Allah beri aku satu ujian melalui anak. Aku lupa nak meminta pada Allah setiap kali aku susah. Aku cari manusia untuk bantu aku. Solat aku hanyalah sekadar solat sebab wajib 5 waktu. Doa aku sekadar nakkan anak bercakap.
Allah beri ujian tu sebab Allah nak kita berubah untuk jadi hamba yang lebih dekat dengan Allah. Setiap kali aku frust dengan Lana sebab tak ada perubahan, aku nangis teruk sampai tak terurus diri aku. Tak mandi tak makan. Rumah tunggang langgang. Mana boleh kau tahan tengok anak kau cederakan diri dia, hantuk kepala dia, gigit diri dia. Dengan aku sekali dia cederakan.
Tapi aku lupa, Allah ada. Sampai aku betul-betul nampak kenapa Allah beri anak ni pada aku baru banyak sangat perubahan pada lana. Pada usia dia 5 tahun aku mula ajar dia solat.walaupun tak bercakap tapi aku nak dia dekat dengan Allah sebab Allah saja yang boleh bantu kami. Bila aku diuji, aku lupa yang tanggungjawab aku bukan pada Lana saja tapi Luqman juga. Anak aku memang ada masalah low self esteem. Luqman pernah mengadu pada cikgu tadika dia rasa aku selalu lebihkan lana. Rasa kena tampar kat muka bila anak mula rasa begitu.
LANA BOLEH BERCAKAP PADA USIA 7 TAHUN

Lana mula bercakap pada usia 7 tahun, setelah aku homeschoolkan dia dan readykan dia untuk mula belajar macam budak lain, dari tak mampu duduk 3 saat sampai boleh duduk 1 jam, dari tak focus, sampai dah boleh siapkan task aku bagi, Alhamdulillah, aku rasa dia dah ready.
Dan ujian aku bukan habis kat situ. Di sekolah, ujian macam di sekolah. Bukan semua orang terima. Walaupun aku rasa lana dah ready tapi dia struggle juga di sekolah biasa. Ada masa dibuli. Ada je budak baling basketball kat kepala dia. Nak mengadu tak reti. Luqman la balik cerita selepas 2 minggu kejadian. Sekolah? Pun tak ada panggil aku. Anak aku nangis tanpa aku tahu kenapa. Dan pastinya aku tak boleh salahkan siapa-siapa. Sebab ini la cabaran yang anak aku kena lalui dalam hidup. Manusia kat dunia ni tak semua yang jahat. Tapi ramai manusia yang tak ada empathy pada orang lain. Jadi untuk survive, Lana kena lalui kegagalan sendiri.tak selamanya aku boleh jaga Lana.

Dan berkali-kali tukar sekolah. Alhamdulillah, makin besar, makin matang, makin tahu bawa diri, anak aku dah mula boleh ikut peraturan sekolah. Lana dah boleh terima rutin harian di sekolah. Belajar sama seperti orang lain, menghafal Al-Quran sama seperti anak yang lain. Terlalu banyak perubahan pada Lana.
Dalam perjalanan ni, Allah akan temukan dengan pelbagai situasi dan manusia. Ada yang buat kau kecewa, ada yang buat kau gembira. Tapi, segala apa yang Allah aturkan tu, Allah nak kau ingat betul-betul dalam diri kau yang Allah tak pernah tinggalkan kau, cuma kau yang kadang kala goyah dan lupakan Dia. Sesekali tergelincir nak marah dan salahkan orang lain. Sesekali rasa orang lain buat kau kecewa. Bila muhasabah diri dan renung semula, tak ada satu pun yang sia -sia apa yang Allah tulis buat kita .
Kalau kau tanya aku sedih ada anak begini? Jawapan aku, aku happy sangat Allah beri aku anak begini. Kalau dia tak ada aku mesti dah jadi perempuan mereput tak sedar diri lagi kekwat yang lama LUPAKAN Tuhan.
Sumber : Syahirah Omar


“Anak Kedua Memang Macam Tu”- Ibu Ini Kongsi Sisi Lain Anak No 2 Yang Boleh Buat Anda Sebak

Mungkin ramai dalam kalangan  kita yang pernah mendengar orang ramai melabelkan bahawa anak kedua akan mempunyai personaliti yang berbeza dari anak yang lain. Degil, panas baran dan sukar mendengar kata adalah antara personaliti yang selalu dikaitkan dengan anak nombor dua.
Jadi untuk ubah persepsi ini, perkongsian dari Nur Haslalily ini mendapat perhatian orang ramai di laman media sosial Facebook. Beliau berkongsikan sisi lain anak keduanya yang boleh membuat para ibu di luar sana mengalirkan air mata! Ternyata tanggapan anda terhadap anak kedua akan berubah.

ORANG SUKA LABEL ANAK NO 2 LAIN DARI LAIN

“Anak nombor 2 ye?”

“Anak nombor 2 memang macam tu…”

Itu ayat biasa yang ibu selalu dengar. Kebanyakan orang suka labelkan anak kedua ini lain daripada anak-anak yang lain. Pelik, unik atau aneh. Malam ni, Allah izinkan ibu melihat anak kedua ibu ini dengan pandangan berbeza. Usai solat Maghrib, ibu minta angah bacakan doa.
“Baca slow-slow boleh ke ibu?” Dia cuba mengelak. Seperti kebiasaannya. “Bacalah kuat-kuat angah. Ibu nak aminkan. Angah nak minta apa? Along dengan adik pun nak aminkan. Malaikat pun nak aminkan.”
“Ala, tak pandai. Malu,” sambil dia tersipu-sipu. “Doalah angah kan nak lego,” along pula menyampuk.
“Bacalah ngah. Bahasa Melayu pun tak apa. Angah anak syurga. Doa angah makbul, Insya Allah.” Ibu pujuk lagi. Dia tarik nafas dalam-dalam sambil menadah tangan.
“Ya Allah tambahkanlah ilmu kami.” “Ya Allah tambahkanlah rezeki kami.” “Amin. Amin.” Ibu sambut. “Ya Allah, bagilah abang aku dapat A dalam semua subjek dia. Janganlah ada B dan C.” “Ya Allah, bagilah abang aku dapat nombor 1 dalam peperiksaan-peperiksaan dia.” “Ya Allah, jadikanlah adik Mu’az ni baik dan bijak.” Kuat dan jelas. Ibu aminkan satu demi satu doanya. Waktu itu mata ibu dah jadi seperti air terjun. Tak mampu ditahan-tahan.
AIR MATA SI IBU MENGALIR AMINKAN DOA

Dalam kepala ini automatik terbayang drama dalam TV yang pernah ditonton beberapa tahun dulu. Kisah abang yang hebat, kaya dan berjaya tinggal di kota raya. Adiknya OKU, buta huruf yang tinggal di kampung. Abangnya bila berjaya pandang rendah kepada adiknya yang dilihat serba sederhana. Katanya doanya sentiasa Allah makbulkan. Berbeza dengan adiknya berdoa pun perlu baca pada kertas. Ditakdirkan Allah, adiknya kembali ke Rahmatullah. Ketika abangnya mengemas rumah selepas kematian adiknya, Allah temukan dengan kertas yang terselit di songkok arwah. Teresak-esak abangnya membaca kertas itu. Rupanya doa adiknya. “Ya Allah makbulkanlah segala doa abangku….. ”
Angah Mus’ab masih khusyuk dalam doanya. “Ya Allah banyakanlah rezeki ayahku dan ibuku.” “Ya Allah mudahkanlah kerja ayahku.” “Amin Ya Robbal Alamin.” Terus dipeluk ciumnya ibu. Pelik agaknya melihat airmata ibu yang masih lebat menitis-nitis laju. “Terima kasih angah doakan kami. Nanti angah doa untuk diri angah juga ye.” Hari ini Allah didik ibu. Pandanglah anak-anak dengan kelebihan dan kekurangan masing-masing.

Tanpa label. Tanpa persepsi. Tanpa sangsi. Kata ulama, “Segemuk-gemuk ikan pasti ada tulangnya, Sekurus-kurus ikan pasti ada isinya. Begitulah juga kita manusia. Sebaik-baik manusia pasti ada kekurangannya. Seburuk-buruk manusia pasti ada kebaikannya.” Kita tak tahu doa ikhlas siapa yang Allah pandang.
Barangkali doa anak kecil yang kita selalu rasa banyak ragamnya. Mungkin juga doa anak yang kita rasa banyak menduga. Ataukah doa anak yang kita rasa biasa-biasa sahaja pencapaiannya. Boleh jadi doa tulus suci anak yang kita selalu marah-marah.
“Ya Allah ampunilah kami. Kami ini ibubapa yang serba kekurangan, yang banyak silap dalam mendidik anak-anak. Tapi mereka ada Engkau, Allah yang Maha Penyayang. Dengan rahmat dan kasih sayangMu, sayangi anak-anak Syurga kami semuanya selama-lamanya…”
Nur Haslaily – Ibu yang sentiasa menumpang doa anak-anak.
Sumber : Nur Haslaily


Ini Tips Kesan Makanan Basi, Hati-Hati Jangan Sampai Duduk Hospital!

Apabila makanan yang segar mengeluarkan bau yang kurang menyenangkan, di mana ia berbeza dari bau asalnya, maka jangan dimakan! Itu merupakan salah satu ciri-ciri makanan basi.
Makanan yang telah basi kalau sudah dihadam ke dalam perut, alamatnya badan anda sendiri yang akan tersiksa. Kesannya juga boleh membawa anda duduk lama dalam hospital. Justeru itu, mari ketahui ciri-ciri makanan basi dan jenis-jenis makanan yang cepat basi.

Baca juga: Ini Tanda-Tanda Air Mani Encik Suami Sihat, Wow Kena ‘Check’ Ni!
TIPS MENGETAHUI MAKANAN TELAH BASI

CIRI-CIRI MAKANAN BASI
1. MENGELUARKAN BAU KURANG ENAK DARI MAKANAN
Makanan yang masih segar atau baru akan mengeluarkan bau yang khusus dan sedap. Berbeza pula jika makanan itu sudah lama tidak dimakan.

Makanan yang dibiarkan lama dalam tempoh tertentu akan mengeluarkan bau kurang enak atau busuk. Bau yang muncul, kebiasaannya adalah cukup menyengat sehingga anda boleh tahu ia sudah tidak elok.
Ikan merupakan makanan yang sering mengeluarkan bau busuk apabila ia basi.
2. KELIHATAN BERLENDIR
Bukan semua makanan yang basi akan mengeluarkan lendir. Kebiasaannya, makanan yang mengeluarkan lendir apabila basi adalah jenis yang bersantan.
Contohnya seperti masak gulai atau lauk kari. Kandungan santan inilah yang menyebabkan makanan mudah basi dan mengeluarkan lendir apabila basi.
3. RASA MAKANAN MENJADI MASAM
Makanan yang sudah basi boleh juga dikesan dari perubahan rasa. Kebiasaannya, perubahan rasa ini terjadi pada lauk-pauk. Hidangan yang sudah lama tidak dimakan setelah dimasak, rasanya akan berubah menjadi masam setelah ia basi.
4. MUNCUL KULAT PADA MAKANAN

Secara umumnya, kulat yang muncul pada makanan basi adalah berwarna hitam atau merah. Saiznya sangat kecil.
Kulat muncul disebabkan oleh terdapat sisa metabolisme bakteria pada makanan. Hindari makanan yang mempunyai kulat. Makanan yang sering mempunyai kulat apabila basi adalah kuih, kek, roti dan sebagainya.
5. WARNA MAKANAN BERUBAH
Anda juga boleh mengetahui makanan itu basi atau tidak dari perubahan warnanya. Makanan yang masih baru atau segar akan memiliki warna yang masih ‘fresh’.
Apabila basi, makanan ini akan berubah warna menjadi pucat atau warnanya tidak segar.
ANTARA MAKANAN YANG MUDAH BASI

Telur
Santan
Daging mentah
Yogurt

Kebiasaannya, ramai yang sering berulang-ulang masak sesuatu hidangan itu bagi mengelak ia menjadi basi. Namun, sebenarnya makanan yang terus dimasak berkali-kali tidak baik untuk kesihatan.
Sekiranya, anda menyimpan makanan dalam tempoh yang sangat lama, lebih baik ia tidak dimakan. Jadi, pastikan anda periksa keadaan makanan sebelum ia masuk ke dalam tubuh.
Maka, bersegeralah buang makanan yang telah mempunyai ciri-ciri basi.
Sumber: Royal Snack Box


4 Ciri Orang Perangai ‘Toksik’ Yang Anda Kena Elak Di Tempat Kerja, Jaga Mental Kita!

Berhadapan dengan rakan sekerja yang mempunyai ciri-ciri orang toksik merupakan perkara yang memenatkan. Mana tidaknya, persekitaran tempat mencari rezeki yang disangka akan seronok bertukar menjadi tempat yang penuh dengan stres! Setiap hari nak pergi ke tempat kerja pun boleh hilang mood.
Jadi, jika anda berada di tempat kerja yang baharu atau tiba-tiba rasa tak seronok bekerja, anda perlu perhatikan ada beberapa ciri orang toksik di tempat kerja. Elok elakkan sahaja bertemu dengan mereka ini supaya kesihatan mental kita pun terjaga.

Baca juga: Susah Berbaik Dengan Ibu Mertua? Ini 9 Ciri Menantu Perempuan Toksik, Mungkin Anda Orangnya!
CIRI-CIRI ORANG TOKSIK ANDA KENA ELAK DI TEMPAT KERJA

1) Suka gossip

Suka menyebarkan fitnah dan cakap negatif dekat belakang kita. Lebih baik elakkan orang macam ni, sebab mereka boleh jadi punca hostile work environment & rosakkan relationships between coworkers.
2) Pengadu/suka complain
Orang macam ni mesti selalu nak cari point dan selalu tak puas hati. Mereka ni boleh downkan morale of the team & jadi susah untuk fokus kerja.
3) Narcissist
Yang jenis pentingkan diri sendiri dan suka tarik perhatian orang. Dia akan ambil credit dari kerja orang lain dan suka memperkecilkan orang lain supaya orang nampak dia sahaja yang bagus.
4) Pembuli
Orang yang suka menghina dan mengancam rakan sekerja. Kalau ada kes macam ni, better buat report dekat management.
*Jadi, anda pernah ada tak persekitaran kerja yang dipenuhi orang toksik? Kalau ada, salah satu caranya untuk buat mereka terdiam adalah menunjukkan kejayaan anda!
Sumber: Twitter @Ainaaaaaaz


Takutnya! Ini Ciri-Ciri Parents Narsisistik, Mental Anak Kena ‘Dera’ Rupanya!

Bergelar ibu bapa bukanlah satu tanggungjawab yang mudah terutamanya dalam mendidik anak. Pelbagai cara pasti dipraktikkan untuk mendisiplinkan mereka sehingga tanpa disedari anda sebenarnya dah jadi parents narsisistik.
Narsisistik adalah gangguan personaliti di mana mempunyai rasa kepentingan terhadap dirinya sendiri. Jadi, cuba check ada ciri ciri parents narsisistik seperti di bawah tak? Bahaya

Baca juga: Ibu Ayah Pesan Pada Anak, Jangan Gurau Main Tarik Kerusi, Boleh Buat Lumpuh Seumur Hidup!
CIRI CIRI PARENTS NARSISISTIK, BOLEH ‘DERA’ MENTAL ANAK

1. Sentiasa menuntut anaknya berkorban, sebab bagi dia, dia dah berkorban banyak untuk anak. Ibu ayah yang narsisistik  akan sentiasa highlight keperluan emosi dirinya. Yang dia tahu, anak kena tunaikan dan hargai perasaan mereka sebagai ibu dan ayah.

Tapi, anak rasa dia memiliki ibu ayah yang menindas sampai perlu berkorban untuk parents. Kesannya, anak tak tahu pertahankan diri dan sentiasa rasa tidak berguna.
2. Sentiasa rasa dirinya dan kehendaknya perlu diraikan lebih dari anak. Awal-awal parents yang narsisistik akan buat ayat konon macam sangat care dengan kehendak anak. Tapi, akan mengungkit berulang-kali sampai anak rasa perlu tunaikan permintaannya.
Kesannya adalah anak sentiasa rasa bersalah bila berada di sekeliling parents, sebab tak tahu keputusannya akan buat parents sedih atau tidak.
3. Di luar rumah, ibu ayah jenis narsisistik ini is very respectable. Orang hormat dia, orang nampak dia parents yang bagus. Tapi, bila di rumah, anak-anak sentiasa dalam keadaan takut dan anxious dengan dia.
Dia bukan takut yang ketakutan takut kena pukul ke apa ke. Tapi, takut emosi mak ayah dia tiba-tiba berubah. Takut nak kongsi pendapat sebab nanti mak ayah dia melenting tiba-tiba.

Takut nak luah emosi, sebab bila luah emosi, mak ayah dia kata anak ni tak bersyukurlah, tak hargai pengorbananlah. Parents narsisistik ni tak pukul anak tapi mereka ‘dera’ anak secara psikologi.
4. Sentiasa cakap keluarga sendiri terbaik dan tak sama dengan keluarga orang lain. Orang narsisistik biasanya dia nak buktikan yang cara dia, fikiran dialah yang paling terbaik di alam semesta. Dan dialah orang yang paling bagus besarkan anak.
Akibatnya, parents akan push anak untuk buat apa yang mereka nak tanpa mengambil kira kecenderungan minat anak.
5. Parents narsisistik sangat scary. Sebab? Mereka tak sedar apa yang dibuat selama ni ‘mendera’ emosi dan perasaan anak.  Bagi dia, dia dah buat yang terbaik. Tapi, dia tak sedar dia sedang rosakkan kehidupan anak-anaknya.
Jadi, usahalah jadi ibu ayah yang terbaik untuk anak tanpa ‘mendera’ mental dan fizikal mereka.
Semoga bermanfaat.
Baca juga: Ibu Ayah, Luangkan Masa 15 Minit Bermain Dengan Anak Setiap Hari, Ini Sebabnya! Tak Lama Pun
Sumber: Facebook Siti ‘Aisyah Rozalli


Bukan ‘Handsome’ Jadi Ciri Utama, Ini 12 Karakter Suami Mithali Kaum Hawa Kena Pandang!

Impian setiap wanita pasti ingin berkahwin dengan seorang lelaki yang mampu memberi kebahagiaan dan membimbing ke jalan syurga. Selain hanya memandang paras rupa, ciri ciri suami mithali juga perlu dititikberatkan sebelum melangkah ke alam perkahwinan.
Jadi, untuk kaum hawa di luar sana, kali ini kami kongsikan 12 ciri-ciri suami mithali anda kena tahu. Jangan salah pilih! Merana hidup nanti.

Baca juga: Wahai Suami, Hargailah Isteri Sebelum Terlambat. Ini Caranya…
CIRI CIRI SUAMI MITHALI, BUKAN HANDSOME NOMBOR SATU

1. PANDAI BERKOMUNKASI

Komunikasi adalah asas utama untuk mendapatkan hubungan yang harmoni. Komunikasi dapat membantu mengurangkan stres, mengeratkan hubungan, rasa dihargai dan difahami oleh pasangan. Komunikasi yang bagus  adalah salah satu ciri-ciri lelaki mithali.
2. TIDAK MENIPU
Kepercayaan adalah salah satu kualiti terbaik dalam diri seorang lelaki. Kajian menunjukkan bahawa pasangan yang boleh dipercayai akan membuatkan anda lebih bahagia.
3. BUAT ANDA TERTAWA
Lelaki yang pandai membuat anda ketawa adalah ciri-ciri suami terbaik kerana boleh mengurangkan pertengkaran dan tekanan.
4. PEMAAF
Suami yang baik akan memaafkan isterinya atas kesilapan yang dilakukan dan tidak menyimpan dendam terhadapnya. Dia tahu bahawa hidup ini penuh dengan kesilapan, tiada siapa yang sempurna, dan setiap orang kadang-kadang melakukan kesilapan.
Selain itu, seorang suami yang baik tidak akan memarahi atau menghukum isteri sehingga bergaduh.
5. MENGHORMATI ISTERI
Ini bermakna suami tidak meletakkan dirinya di atas isteri. Suami perlu memberi keutamaan dan kebahagian kepada isteri serta sentiasa memilih isteri berbanding perkara lain kerana mahukan yang terbaik.
Sentiasa merendah ego dan mengakui salah demi menyelamatkan rumah tangga daripada bergolak.
6. BERTANGGUNGJAWAB
Bukan sahaja bertanggungjawab dalam menjalankan tugas sebagai suami dan ayah, seorang lelaki juga perlu memastikan mereka sentiasa bertanggungjawab dari segi kewangan.
Suami yang baik ialah seseorang yang boleh menyara keluarga. Ini bermakna dia mempunyai pendapatan tetap dan akaun simpanan dan tidak berbelanja lebih daripada pendapatannya supaya dapat memberi nafkah secukupnya.

7. SENTIASA BERTOLAK ANSUR
Setiap perkahwinan perlu sentiasa bertolak ansur agar kekal bahagia dan harmoni. Sebagai seorang suami, tidak salah untuk bertolak ansur sekiranya itu yang terbaik antara anda dan isteri.
Pendek kata, menjadi suami yang baik perlulah give and take, memahami dan berbincang.
8. TUNJUK KASIH SAYANG KEPADA ISTERI
Suami yang baik akan selalu menyatakan kasih sayangnya kepada isteri. Ini penting kerana ia dapat membantu isteri rasa disayangi dan dihormati.
Ungkapan cinta terhadap pasangan dapat mewujudkan keintiman antara pasangan, mengurangkan konflik dalam perhubungan dan memupuk kepercayaan terhadap pasangan.
9. SETIA
Ini antara ciri-ciri suami mithali yang paling penting iaitu setia.  Suami yang setia tidak akan pernah memandang wanita lain kerana dia tahu bahawa isterinya seorang yang cantik, baik, dan penyayang.
10. MENJADI AYAH YANG BAIK KEPADA ANAK
Suami yang baik adalah teladan yang baik untuk anak-anak. Sentiasa menghormati isteri, tidak menganiaya isteri dan tidak melakukan perkara yang sia-sia.
Sentiasa ada untuk anak-anaknya apabila mereka amat memerlukannya. Ayah yang baik ialah seseorang yang menyayangi anak-anaknya tanpa syarat dan sentiasa ada untuk mereka, walau dalam apa jua keadaan.
11. MENGUTAMAKAN KELUARGA
Sentiasa mementing keluarga berbanding orang lain dan sanggup melakukan apa sahaja demi mengembirkan orang tersayang. Suami yang baik ialah seseorang yang akan mengorbankan segala-galanya untuk membantu keluarga dan sentiasa ada untuk mendengar masalah.
12. SENTIASA MENGAWASI KESELAMATAN ISTERI
Suami yang baik sentiasa memikirkan keselamatan isteri. Tidak akan membiarkan isteri keseorangan sehingga mendatangkan bahaya.
Sekiranya suami keluar bersama rakan, dia akan pastikan bahawa isterinya dalam keadaan selamat dan sentiasa menanya keadaan isteri di rumah. Bukan dibiarkan sahaja isteri terkontang-kanting di rumah.
Itu sahaja perkongsian 12 ciri-ciri suami mithali. Semoga panduan ini dapat memberi manfaat kepada pembaca semua.
Sumber: Marriage


Rasa Diri Wanita Solehah, Tengok Ada Tak Ciri-Ciri Ini, Kalau Ada Alhamdulillah…

Menjadi seorang wanita solehah, bukanlah suatu perkara yang mudah meskipun, ia dituntut dalam Islam. Ia memerlukan pelbagai proses dan harus kekal beristiqamah. Namun, tak dapat dinafikan kerana secara majoritinya, ciri-ciri wanita solehah merupakan syarat utama yang didambakan lelaki yang mencari bakal zaujahnya.
Wanita berakhlak mulia bukan sahaja untuk menjadi permata bernilai kepada diri sendiri dan bakal suami, malah ingin menjadi perhiasan dunia yang dipilih Allah SWT. Mari lihat ciri-ciri wanita solehah di bawah kategori sebelum nikah dan selepas menjadi isteri. Semoga bermanfaat buat wanita di luar sana.

Baca juga: Mak-Mak Elak Berkemban Depan Anak! Ini 9 Perkara Pendidikan Seksual Kena Mula Dari Rumah
TERUS KEKAL ISTIQAMAH UNTUK MENJADI WANITA SOLEHAH

CIRI-CIRI WANITA SOLEHAH
Berikut ini akan dipaparkan bagaimana ciri-ciri akhlak wanita yang solehah secara umum, sebelum dan sesudah menikah.

A. SEBELUM NIKAH
1. TIDAK MENDEDAHKAN AURAT KEPADA BUKAN MAHRAM
Ciri pertama adalah, wanita solehah tidak akan memperlihatkan auratnya pada kaum lelaki yang bukan mahramnya. Dia tidak membiarkan dirinya disentuh oleh orang yang bukan mahramnya tersebut, bahkan hanya untuk bersalaman.
2. LEBIH MEMILIH PROSES TA’ARUF DARI BERPACARAN
 Wanita solehah tidak mengenal istilah pacaran dalam memilih calon suaminya. Dia memilih proses ta’aruf karena memang lebih dianjurkan oleh agama dan dia tidak akan membiarkan dirinya berdua-duaan dengan lelaki.
3. TIDAK MEMBUKA PINTU HUBUNGAN DENGAN BUKAN MAHRAM

Wanita solehah tidak akan membuka hubungan khusus dengan lelaki, kecuali jika dia merasa dan mengetahui bahawa lelaki tersebut akan meminang dirinya. Hal ini dia lakukan untuk menjaga diri dan kehormatannya.
Dia juga memiliki kriteria utama untuk memilih calon suami, iaitu lelaki tersebut haruslah mengerti tentang aqidah dan kefahaman tentang islam dan juga memiliki akhlak yang baik.
4. MENJAGA BATAS PERGAULAN DENGAN LELAKI
Saat ada lelaki yang menyapanya, dia hanya menjawab salam dan tidak berbicara apa pun. Kecuali jika pembicaraan tersebut mengarah pada kebaikan.
Dia sangat menjaga pergaulannya, dia tidak ingin ada lelaki yang hanya akan mempermainkan perasaanya saja.
5. SANGAT MENJAGA HARGA DIRI
Wanita solehah sangat menjaga harga dirinya dihadapan lelaki, meskipun itu calon suaminya. Dia tidak akan meminta harta apapun dari calon suaminya tersebut, kecuali meminta calon suami untuk mempercepat proses pernikahan.
Hal ini bertujuan untuk menghindari adanya fitnah diantara mereka.
B. SAAT BERNIKAH & SESUDAH MENIKAH

1. TIDAK MEMINTA MAS KAHWIN YANG MEMBEBANKAN
Saat seorang lelaki meminangnya, dia tidaklah meminta mahar yang berlebihan. Bahkan, dia menerima mahar apa pun yang diberikan oleh calon suaminya yang sesuai dengan kesanggupan calon suaminya itu.
 Hal ini sangatlah mulia, sebagaimana sabda Rasulullah SAW,
“Wanita yang paling banyak berkahnya adalah mereka yang paling mudah maharnya”. (HR Ahmad dan Baihaqi)
2. SENTIASA MENDAHULUKAN KEPENTINGAN SUAMI
Ketika sudah menjadi seorang isteri, dia senantiasa mendahulukan kepentingan suaminya daripada kepentingan dirinya sendiri. Dia juga taat dan melayani perintah suaminya, selama perintah suaminya tersebut tidak bertentangan dengan syariat agama.
3. BERBICARA PENUH LEMAH LEMBUT KEPADA SUAMI
Wanita solehah akan sentiasa berbicara lemah lembut kepada suaminya. Ketika, suami mengeluh dia akan sentiasa menjadi pendengar yang baik, memberikan semangat dan dorongan ketika suami mengalami kesedihan dan kegagalan.
Saat suami di rumah, dia selalu menjaga penampilannya untuk terlihat bersih dan cantik.
4. TIDAK MEMBIARKAN LELAKI LUAR MASUK RUMAH SAAT KETIADAAN SUAMI
 Saat suami tidak ada di rumah, dia tidak akan membiarkan lelaki yang tidak dikenali dan tidak disukai suaminya untuk masuk ke dalam rumahnya.
5. MENJAGA HARTA SUAMI SEBAIKNYA
Tugas lain yang harus dilakukan wanita solehah yang sudah menikah adalah menjaga harta suami. Dia harus pandai mengatur keuangan dalam rumah tangga dan tidak boros atau berlebihan dalam menggunakan harta suaminya itu.
 Namun, dia juga tidak boleh memiliki sifat yang kedekut, hal ini sangat dianjurkan oleh agama.
6. MENGABDIKAN DIRI DENGAN IKHLAS & TULUS

 Setiap pengabdian yang dia lakukan dengan ikhlas dan tulus kepada suaminya adalah pahala bagi wanita solehah. Misalnya, sentiasa menyediakan makanan yang disukai oleh suami dan menyiapkan keperluan dan kelengkapan suaminya.
7. SENTIASA BERSYUKUR
 Wanita solehah sentiasa bersyukur atas nafkah yang diberikan suaminya, meskipun sedikit. Dia tidak akan meminta sesuatu yang melebihi kemampuan suaminya.
8. MELAYANI MERTUA DENGAN BAIK
 Menghormati dan memperlakukan orang tua suami dengan baik, adalah sikap yang dimiliki seorang wanita solehah.
9. ISTERI BEKERJAYA MENJAGA PERGAULAN DI LUAR RUMAH
Buat wanita solehah yang bekerja, dia selalu menjaga pergaulannya di luar rumah. Dia sangat menghindari kegiatan yang kurang bermanfaat dan akan membawanya pada kemaksiatan dan tidak disenangi suaminya.
10. MENDIDIK ANAK-ANAK DENGAN BAIK & SABAR
 Saat sudah memiliki anak, dia sentiasa mendidik anaknya dengan baik, sabar dan tidak mengeluarkan kata-kata yang tidak baik yang boleh dicontohi anaknya.
Maka itulah, ciri-ciri akhlak dari wanita solehah. Semoga kalian bisa menjadi perhiasan dunia yang dipilih Allah dan untuk menjadi wanita solehah tersebut memerlukan proses serta harus istiqamah.
Sumber: Elida Tarihoran


Tak Boleh Terima Kegagalan Anak Adalah Ciri Ibu Bapa Toksik? Kenali Banyak Lagi Ciri-Ciri Lain!

Kemusnahan sebuah rumah tangga sebenarnya boleh terjadi disebabkan ibu bapa sendiri. Lebih-lebih lagi jika mempunyai ciri ibu bapa toksik dalam diri. Bukan sahaja menjejaskan diri dan hubungan dengan anak, malah merosakkan hubungan seluruh keluarga.
Kesihatan mental anak boleh terjejas disebabkan oleh perangai toksik ibu bapa. Sebagai ibu bapa, amat penting untuk anda menjadi yang terbaik buat anak-anak. Jadi, jom ikuti penulis berkongsi berkaitan ciri ibu bapa toksik yang mungkin anda terlepas pandang.

Baca juga: 5 Perkara Toksik Boleh Rosakkan Hubungan Adik-Beradik, Bahaya!
CIRI IBU BAPA TOKSIK YANG RAMAI TAK PERASAN
1. TIDAK MENGAWAL EMOSI DIRI SENDIRI

Sudah pastinya selepas seharian penat bekerja, perkara yang paling menjengkelkan apabila pulang ke rumah adalah menyaksikan anak-anak berebut mainan. Kemudiannya, anda terus melepaskan marah kepada mereka yang tidak tahu apa-apa.

Dalam situasi ini, ibu bapa perlu tenang dan bertindak sewajarnya kepada situasi tersebut. Jika anda kerap marah, maka lama-lama anak akan terikut dengan perbuatan agresif itu.
2. KASAR TERHADAP ANAK

Sebenarnya anak ini selalu memerhati setiap gerakan kita terutama cara kita menunjukkan kasih sayang kepada mereka. Jika anda bertindak kasar tanpa sebab, anak akan keliru dengan situasi itu.
Malah, sesetengah ibu bapa turut menggunakan denda yang melibatkan fizikal seperti rotan anak sebagai tanda mendisplinkan mereka. Perbuatan mendenda secara fizikal sebenarnya boleh menjejaskan mental sehingga anak berpotensi mempunyai depresi.
Ketahuilah, anda hanya perlu tegas dalam kata-kata dan terangkan satu persatu kepada anak apa yang tidak kena. Kritik perangai buruk anak, bukan diri mereka sendiri.
3. TIDAK MENETAPKAN SEMPADAN YANG JELAS ANTARA ANDA DAN ANAK

Seperti ibu bapa, anak juga memerlukan ruang sendiri untuk membesar. Oleh itu, penting untuk ibu bapa hormat privasi anak seperti tidak memasuki bilik mereka sewenang-wenangnya, mahupun memeriksa peranti di dalam gajet.
Tanpa sekatan yang jelas, anda sebenarnya sedang mengacau ruang peribadi anak-anak yang merupakan hak mereka sendiri.
4. TIDAK ADIL KEPADA ANAK

Anda menunjukkan kasih sayang lebih kepada adik beradik yang lain membuatkan anak tidak selesa berada dalam rumah. Ibu bapa yang baik adalah mereka yang menghargai kekuatan dan kelemahan anak daripada membanding dengan si kecil yang lain.
Jika anda terus menunjukkan ketidakadilan di rumah dengan adik beradik yang lain, anak mungkin akan berkelakuan buruk di luar hanya untuk menarik perhatian ibu bapa mereka.
5. MAHU ANAK BERPIHAK KEPADA ANDA
Ketika bergaduh dengan pasangan, jangan sesekali menyuruh anak berpihak kepada anda hanya kerana inginkan sokongan tambahan. Ayat seperti  “Jangan jadi macam ayah kau” sebenarnya akan memecahkan keluarga anda sendiri.
Ibu bapa sendiri telah mencipta perbalahan dalam keluarga dan melibatkan anak yang tidak tahu apa-apa. Kesannya, anak akan hilang hormat kepada ibu bapa dan mereka juga berpotensi untuk hilang kepercayaan kepada anda.
6. HANYA SAYANGKAN ANAK JIKA MEREKA…
lakukan apa yang anda mahukan. Jangan sesekali menggunakan anak anda kerana perbuatan ini akan menyinggung perasaaan mereka. Jika anak gagal melakukan apa yang disuruh, mereka berpotensi merasakan tidak selamat dan resah kerana telah gagal memuaskan hati anda.
Sepatutnya, untuk mendapatkan kasih sayang secukupnya daripada ibu bapa, anak tidak memerlukan apa-apa syarat daripada mereka.
7. BUAT ANAK RASA BERSALAH

Perasan tak situasi ini sebenarnya kerap berlaku dalam kebanyakan keluarga? Ibu bapa buatkan anak rasa bersalah melalui kata-kata mereka. Contohnya “Kalau adik tak lulus cemerlang ujian ini, pasti ibu rasa sangat sedih”. Ayat seperti inilah yang akan buatkan anak rasa bersalah dan tidak gembira.
Malah, mereka akan merasakan ‘pressure’ akibat tidak ingin mengecewakan ibu bapa mereka. Sepatutnya sebagai ibu bapa, terimalah anak walau apa pun kekurangan dan kelebihan mereka.
8. TIDAK BOLEH MENERIMA KEGAGALAN ANAK
Normal untuk setiap ibu bapa mahukan yang terbaik untuk anak. Namun, ada batasnya. Janganlah anda menolak kegagalan anak dan membuatkan mereka rasa teruk dengan apa yang telah terjadi.
Sebagai ibu bapa, terima kegagalan anak dengan terbuka kerana mereka akan belajar daripada kesilapan yang telah mereka lakukan untuk jangka masa yang lama.
Jadi, ada tak antara ciri ibu bapa toksik di atas yang anda lakukan di rumah? Jika ada, berubahlah demi mereka. Anak tiada sesiapa tetapi ibu bapa yang akan memimpin mereka menjadi insan yang berguna.
Sumber: Smart Parents


Jangan Selalu Sangat Jadi ‘Attention Seeker’, Risau Itu Sebenarnya Tanda Anda Seorang Narsisistik!

Narcissistic personality disorder adalah satu masalah kesihatan mental di mana penghidapnya mempunyai perasaan yang tidak munabah tentang kepentingan diri mereka sendiri. Nampak seperti sekadar personaliti, namun individu narsisistik ialah seorang yang memerlukan rawatan disebabkan oleh keadaan kesihatannya.
Pernah tak berjumpa dengan individu narsisistik? Apabila berhadapan dengan golongan ini, apa yang anda perlukan adalah kesabaran yang tinggi. Sifat sayangi diri mereka yang berlebihan itu kadangkala tidak dapat kita terima. Tapi, apa ciri-ciri individu narsisistik?

Baca juga: Ada 6 Jenis Kemurungan Anda Perlu Tahu, Bukan Hanya Bipolar Disorder Sahaja
CIRI-CIRI INDIVIDU NARSISISTIK
1. Mengawal perbualan dan seringkali perbualan tersebut hanya berkenaan pencapaian dan kehebatan dirinya.

2. Berasa diri sendiri lebih penting.
3. Rasa bahawa diri sendiri adalah seperti golongan atasan dan hanya layak bergaul dengan kumpulan tersebut sahaja. Memerlukan pujian setiap masa daripada orang lain.

4. Bersikap sombong atau memandang rendah kepada orang lain.
5. Sanggup untuk mengambil kesempatan ke atas orang lain demi mencapai tujuan dan matlamat peribadi.
6. Kerap berasa bahawa diri sendiri adalah lebih baik daripada orang lain. Sebagai contoh, kerap berasa lebih pandai, lebih cantik, lebih kacak, lebih berjaya dan lebih berkuasa daripada orang lain.
7. Rasa mempunyai hak walaupun sebenarnya tidak mempunyai hak ke atas sesuatu perkara atau isu.
8. Ingin diiktiraf atau dikenali ramai. Kerap menjadi attention seeker.
9. Kurang memahami individu lain atau kurang bersifat empati dalam memahami perasaan atau apa yang dilalui oleh orang lain.

10. Kerap menyatakan mengenai pencapaian dan bakatnya kepada orang lain sehinggakan tiada ruang untuk orang lain bercakap.
Disebabkan ciri-ciri di atas, personaliti individu narsisistik sendiri telah mendatangkan kekurangan dalam diri mereka. Terdapat beberapa kelemahan individu narsisistik sama ada secara langsung atau tak langsung yang tak ramai sebenarnya tahu. Antaranya ialah:
1.  Sukar menerima kritikan daripada orang lain berkaitan dirinya.
2. Kerap berasa tidak selamat atau insecure terhadap apa-apa perkara yang boleh merendahkan dirinya.

3. Mudah berasa tersinggung jika tidak melibatkan dirinya dalam sesuatu perkara.
4. Sukar mengawal emosi dan perasaan.
Jadi, adakah ciri-ciri di atas wujud dalam diri anda? Jika ada, segera berjumpa dengan doktor untuk mendapatkan rawatan yang sewajarnya. Memang masalah mental ini tidak boleh hilang selamanya namun ia boleh dikawal jika anda berjumpa dengan pakar perubatan untuk mendapatkan rundingan dan konsultasi yang sepatutnya.
Sumber: Keluarga


Susah Berbaik Dengan Ibu Mertua? Ini 9 Ciri Menantu Perempuan Toksik, Mungkin Anda Orangnya!

Tak semua hubungan ibu mertua dan menantu indah-indah belaka. Kebanyakannya kita dengar ibu mertua yang bermasalah kan? Sebenarnya hubungan keruh antara kedua pihak ini boleh jadi juga berpunca daripada menantu perempuan toksik.
Mungkin sebelum berkahwin, mereka adalah menantu pilihan. Tapi selepas berkahwin, menantu perempuan mula menunjukkan ‘belang’ mereka. Usah salahkan diri jika tidak boleh rapat dengan isteri anak anda seperti keluarga lain, mungkin mereka sebenarnya toksik. Jadi, jom cari tahu ciri-ciri menantu perempuan toksik, mungkin ada dalam keluarga anda!

Baca juga: Tak Boleh Terima Kegagalan Anak Adalah Ciri Ibu Bapa Toksik? Kenali Banyak Lagi Ciri-Ciri Lain!
9 CIRI MENANTU PEREMPUAN TOKSIK DALAM KELUARGA!
1. Menantu perempuan mendominasi ibu mertua

Menantu perempuan mungkin mengikut ‘langkah’ ibu mertuanya hanya untuk menarik hati anda supaya mudah jatuh cinta terhadapnya. Dia berkemungkinan menolong anda melakukan kerja rumah, belajar agama lebih mendalam malah cuba untuk ‘master’ cara menguruskan rumah tangga.

Tapi, awas! Sebaik sahaja anda terpedaya dengannya, menantu perempuan akan cuba untuk memanipulasi anda dengan cara selembut yang mungkin. Apa yang boleh ibu mertua buat adalah terus perhatikan kelakuan menantu perempuan anda supaya dapat mengenali perangai sebenar mereka. Berbuat baik jika mereka melakukan perkara sama, tetapi jika menantu perempuan cuba mendominasikan anda, bertegaslah dengannya!
2. Menantu perempuan menyalahkan ibu mertua untuk segala-galanya

Untuk pengetahuan, menantu perempuan toksik hanya ingin menunjukkan kesalahan anda di depan semua ahli keluarga. Contohnya, dia akan menyalahkan anda kerana terlalu memanjakan anaknya, menuduh ibu mertuanya tidak mengajar cucu berkelakuan baik dan banyak lagi. Menantu perempuan toksik hanya ingin menjatuhkan anda dengan pelbagai cara.
Oleh itu, jangan sesekali biarkan pembohongan yang disampaikan oleh menantu memberi impak kepada anda. Anda kenal siapa diri sendiri lebih dari orang lain, malah orang luar! Malah, ahli keluarga yang lain juga telah lama mengenali ibu mereka, jadi tak mungkin sesenang itu untuk anak-anak yang lain mempercayakan menantu perempuan anda.
3. Menantu perempuan tak boleh dijangka perangainya

Sebenarnya perangai sukar dijangka bukanlah kelakuan yang buruk. Namun, susah untuk mengendalikan perangai ini lebih lebih lagi jika mereka ada ‘mood swing’ sendiri yang boleh menjejaskan mental anda. Contohnya, mereka hanya berkelakuan baik dengan anda pada hari ini, tapi keesokannya pula bersikap biadab.
Justeru itu, ibu mertua jangan takut dengan perangai menantu perempuan toksik ini, sebaliknya cuba berbincang dengan suaminya untuk mencari jalan penyelesaian. Kadangkala, masa adalah apa yang mereka perlukan untuk berubah sikap diri.
4. Menantu perempuan kaki ‘control’
Jika menantu perempuan selalu inginkan ibu mertua mengikutnya, mungkin ini kerana mereka mahu menandingi dan menyusahkan anda dalam pelbagai aspek! Ada kemungkinan mereka ingin menarik perhatian seluruh ahli keluarga lain dengan menjatuhkan martabat anda sebagai ibu.
Jika perkara ini berlaku, anda perlu duduk berbincang dengan menantu perempuan mengenai apa yang terbuku dalam hati. Namun, jika dia tidak memahami apa yang diluahkan, mula untuk bercakap ‘tidak’ kepada setiap perkara yang anda tidak suka.
5. Menantu perempuan pentingkan diri sendiri
Menantu perempuan toksik akan memikirkan dirinya sahaja. Menantu perempuan tidak kisah tentang pendapat anda kerana apa yang dinginkannya adalah persetujuan daripada semua orang walaupun terpaksa. Paling licik, mereka hanya akan berkelakuan baik apabila inginkan sesuatu dan kembali kepada perangai lama setelah mendapatkannya.
Dalam situasi ini, kuncinya adalah komunikasi antara ibu mertua dan menantu perempuan. Cuba adakan sesi ‘slow talk’ bersama menantu perempuan mengenai perangai mereka yang tidak disenangi oleh ahli keluarga lain.
6. Menantu perempuan tidak hormat ibu mertua
Tahukah anda, sebaik mana pun anda sebagai ibu mertua, menantu perempuan masih tidak akan menganggap apa-apa kerana tidak menyukai ibu mertuanya. Oleh itu, golongan menantu perempuan seperti ini akan kerap melawan kata-kata, tidak menghormati  malah bersikap biadab bersama ibu mertua mereka.
Jika anda berhadapan dengan menantu perempuan toksik ini, jangan pernah memujuk atau merayu hanya untuk mendapatkan hormat daripada mereka. Jadi diri sendiri dan buat apa yang anda mahukan.
7. Menantu perempuan mengutuk belakang ibu mertua

Walaupun semesra mana layanan anda terhadap menantu perempuan jenis ini, jika mereka mahu, mereka akan bercakap di belakang anda bersama ahli keluarga yang lain. Segala kebaikan anda yang menolong mereka menyesuaikan diri dalam keluarga menjadi sia-sia kerana pada akhirnya, menantu perempuan sendiri yang akan berkata buruk mengenai ibu mertuanya.
Cara mudah untuk hadapi menantu perempuan jenis ini adalah dengan membiarkan mereka berkelakuan sebegitu. Ini kerana lama-kelamaan kebenaran pasti terungkai. Sudah pasti ahli keluarga yang lain akan mula menyedari ‘belang’ sebenar menantu perempuan anda!
8. Menantu perempuan licik
Apabila gagal untul ‘control’ ibu mertuanya, menantu perempuan toksik mula bermain permainan emosi bersama suaminya untuk mengawal mereka. Mungkin dia akan menangis di hadapan suaminya mengatakan bahawa anda tidak berkelakuan adil terhadapnya. Dalam situasi ini, merekalah insan yang mempunyai paling banyak idea untuk memerangkap ibu mertua di hadapan anak anda.
Cara untuk berdepan dengan menantu perempuan seperti ini adalah dengan bercakap dan memberikan masa untuk menantu perempuan anda berfikir tentang kelakuan buruknya. Penting untuk anda dan suaminya menjarakkan sedikit diri daripada menantu perempuan itu supaya kondisi mental terjaga.
9. Menantu perempuan mengadu kepada suaminya soal perkara remeh

Tahukah anda jika anda tidak tertipu dengan ‘trick’ menantu perempuan, tidak terjejas apabila menerima provokasi, dia akan mula melibatkan suaminya dalam hal anda berdua. Menantu perempuan anda akan mula memanipulasi suaminya hanya untuk menarik perhatian dan memastikan ibu mertuanya jauh daripada anak lelakinya. Kelakuan ini sama sekali tidak boleh diterima.
Apa yang boleh anda lakukan adalah sama seperti sebelum ini iaitu biarkan menantu perempuan anda berkelakuan sedemikian kerana masa akan membuktikan kepada anak lelaki anda tentang kebenaran yang sebenarnya.
Kepada ibu mertua yang mempunyai menantu perempuan seperti di atas, usahlah berasa sedih kerana lambat-laun, pasti kebenaran akan terbongkar. Ibu mertua perlu kekal menjadi tegas supaya menantu perempuan toksik ini tidak mudah memijak kepala anda. Jika ada masalah, berbincanglah dengan cara baik untuk mengelakkan persengketaan antara ahli keluarga.
Sumber: Mom Junction


10 Soalan ‘Interview’ Untuk Pengasuh Yang Bakal Jaga Anak Kita

“Susah juga nak cari pengasuh bayi area Melaka ni. Kebanyakannya yang kita jumpa di internet semua area KL & Selangor. Hmm… Esok nak pergi tengok 2 tempat ni dulu, tak tahulah ‘okay’ ke tak. Agak-agak apa yang aku patut tanya dia ya?”
Misi mencari pengasuh bayi dan anak bukanlah sesuatu yang mudah. Mana tidaknya, kita bakal menyerahkan si anak kepada seseorang yang kita belum pernah kenal. Tentu bermacam-macam perkara yang bermain di fikiran kita.

Untuk memudahkan anda membuat pertimbangan dalam menentukan pengasuh bayi yang terbaik, di sini kami senaraikan 10 soalan wajib untuk anda tanyakan kepada mereka.
Foto Kredit: thestar.com

10 Soalan ‘Interview’ Yang Wajib Ditanya Kepada Bakal Pengasuh Bayi & Anak Kita
Sebagai seorang bakal majikan yang akan bekerjasama dan menyerahkan tanggungjawab kepada mereka, soalan ini perlu diajukan untuk mengetahui beberapa perkara penting tentang mereka.

1. Dah berapa lama berpengalaman mengasuh anak?
Soalan ini perlu ditanya kerana tidak semua orang pernah mengasuh anak orang lain walaupun mereka mempunyai anak sendiri.
Jika mereka berpengalaman, mungkin anda boleh berkenalan dengan ibu bapa lain yang menghantar anak ke sana untuk mendapatkan respon mereka.
Sekiranya tidak, anda perlu mempertimbangkan beberapa faktor lain seperti umurnya atau sama ada mereka berkemahiran kerana semasa menguruskan anak sendiri.
Foto Kredit: popsugar.com
2. Adakah kamu sukakan anak kecil?
Soalan ini sengaja ditanya untuk mendapatkan kepastian dan ‘memancing’ mereka untuk meyakinkan anda.
Tanyalah bakal pengasuh bayi itu apa yang mendorongnya melakukan tugas ini dan apa yang seronok mengenainya. Anda mungkin dapat melihat keseriusan dalam riak wajah mereka.
Foto Kredit: online.shorter.edu
3. Berapa ramai anak yang berada di bawah jagaan kamu sekarang?
Menurut kenyataan akhbar, pengasuh bayi yang mempunyai 4 orang anak jagaan ke atas perlu berdaftar di Jabatan Kebajikan Masyarakat berkuatkuasa sejak 2014.
Ini bermaksud, jika terdapat lebih daripada 4 orang anak jagaan dan tidak berdaftar, anda patut berasa risau untuk meninggalkan bayi anda kepadanya.
Sememangnya, banyak perhatian diperlukan untuk menjaga seorang bayi dan anak kecil. Jadi, jangan ambil ringan ya.
Foto Kredit: pbcexpo.com.au
4. Boleh perkenalkan diri kamu dan ahli keluarga kamu (atau staf) yang lain?
Seelok-eloknya, dapatkan sedikit info tentang pengasuh tersebut. Jangan malu untuk minta diperkenalkan kepada setiap ahli keluarga pengasuh atau pembantu yang dimiliki. Kalau mereka ada anak sendiri, tanyakan berapa orang dan berapa umur mereka masing-masing.
Interaksi antara ahli keluarga lain juga penting kerana mereka bakal mempengaruhi lingkungan persekitaran anak anda.
Foto Kredit: huffingtonpost.com
5. Adakah kamu akan menyediakan makanan untuk anak saya?
Jika ya, tanyakan menu yang biasa dimasak oleh mereka. Jika anak anda berusia bawah 6 bulan– pastikan mereka tahu bahawa anda tidak mahu mereka memberikan sebarang makanan sebelum usia yang sepatutnya, termasuklah bijirin (nestum).
Jangan lupa tanyakan kemahiran mereka mengendalikan susu perahan kerana tidak ramai yang boleh berbuat demikian.
Beritahu juga pendapat anda tentang pemberian susu formula atau sebarang makanan dan minuman lain seperti air kosong, ais, snek, sayuran, dan sebagainya.
Foto Kredit: babyfoode.com
6. Apakah aktiviti yang selalu dilakukan oleh anak-anak di sini?
Melalui soalan ini, anda dapat mengagak aktiviti harian yang bakal dilakukan oleh anak anda. Ini juga dapat memperlihatkan sama ada mereka mempunyai jadual tertentu atau sekadar menonton TV.
Jika mempunyai sebarang ‘request’ seperti membaca 1 buku cerita sehari, pastikan anda bertanyakan kesanggupan mereka untuk melakukannya.
Foto Kredit: huffingtonpost.com
7. Apa yang kamu akan buat kalau saya lewat datang mengambil anak?
Walaupun anda tidak bertujuan untuk melakukannya, ini adalah antara perkara yang tidak dapat dielakkan.
Selain itu, mereka juga mungkin mempunyai caj-caj tertentu untuk tempoh ‘overtime’ tersebut.
Foto Kredit: bezzia.com
8. Adakah sesiapa yang merokok di dalam rumah ini?
Jika anda amat sensitif terhadap perkara ini, jangan lupa bertanyakan kepada bakal pengasuh bayi anda.
Ia amat mustahak, lebih-lebih lagi jika anak anda masih terlalu kecil dan mengalami alahan, ekzema atau penyakit seperti lelah.
Foto Kredit: yourworldlyvoices.files.wordpress.com
9. Ada apa-apa soalan untuk saya?
Kini giliran mereka pula untuk bertanyakan sebarang soalan kepada anda.
Selain mengetahui umur anak anda, mungkin ada beberapa perkara lain yang mereka ingin tahu tentang keperluannya.
Jangan terkejut jika mereka juga ada menyediakan senarai soalan yang panjang untuk ditujukan khas kepada anda.
Foto Kredit : newhealthadvisor.com
10. Betulkah kamu berminat untuk menjaga anak saya?
Setelah menjawab banyak soalan, dan anda juga telah memperkenalkan anak anda – sudah tentu inilah soalan terakhir yang akan anda ajukan untuk mendapat kata putus daripada mereka.
Jika mereka berminat, beritahu mereka bila boleh bermula dan apakah langkah seterusnya. Anda juga boleh menyediakan kontrak ringkas sebagai persetujuan kepada semua yang dibincangkan.
Foto Kredit: orignative.com
Anda Juga Perlu Jelaskan Skop Kerja Dengan Terperinci
Soalan-soalan ini bukanlah penentu sikap mereka 100%. Malah, tiada jawapan yang betul atau salah. Namun, perbualan ini dapat dapat memberi sedikit petanda dalam membina keserasian.
Di samping itu, anda perlu memberi maklumat yang jelas kepada mereka tentang perkara berkaitan tanggungjawab, gaji, jam kerja, ‘overtime’, cuti, peraturan disiplin, perubatan, dan sebagainya.
Semua ini adalah untuk mengelakkan sebarang salah faham pada masa akan datang.


Anak Kecil Yang Diajar Buat Kerja Rumah Lebih Bijak & Bahagia Hidupnya

Kalau dulu, mungkin mak-mak kita agak strict dalam bab memastikan kita membuat kerja rumah. Tapi, kini zaman berubah dan sedikit sebanyak disiplin dalam melakukan kerja rumah semakin pudar lantaran kesibukan kerja kedua orang ibu bapa. Menurut Braun Research pada tahun 2014, 82% orang dewasa mengakui mereka diajar membuat kerja rumah. Tapi hanya 28% daripada mereka yang turut melatih anak mereka untuk melakukannya.
Sungguhpun begitu, kajian telah membuktikan bahawa kerja rumah ini amat penting bagi anak-anak supaya mereka dapat menjadi orang yang lebih berjaya dalam hidup.

Kenapa? Ini 5 alasannya.
5 Perkara Yang Berlaku Bila Anak Diajar Buat Kerja Rumah
Pada awalnya, memang susah mengarahkan anak untuk melakukan kerja rumah. Tapi percayalah bahawa penantian dan kesabaran anda berbaloi. Anda mungkin perlu memujuk dan mengingatkan mereka berkali-kali. (Sampai kering tekak!)

1. Bina Keyakinan Diri Sejak Kecil
Menurut kajian, rutin yang diterapkan pada anak sejak kecil dapat membantu anak membina keyakinan diri sejak kecil. Anak akan berasa bangga dan lebih percaya diri setelah berjaya menyelesaikan tugasan yang diberikan. Kalau diikutkan, anda boleh mula memperkenalkan kerja rumah kepada anak seawal 2 tahun, iaitu apabila mereka sudah mula memahami arahan.

Di samping itu, ia membantu anak mengawal tindakan, merasa diri dihargai, dan memiliki sense of belonging yang lebih kuat dalam sebuah keluarga. Ini semua turut menjadi penyumbang kepada kebijaksanaan intelek atau EQ (emotional quotient).
Foto Kredit: norfolkdailynews.com
2. Menyumbangkan Kepada Kebahagiaan
Dalam salah sebuah pemerhatian intensif (bermula sejak 1938 hingga sekarang), para pengkaji mendapati terdapat 2 perkara yang menjadikan manusia bahagia dan berjaya.
Pertama – Kasih sayang. Kedua – Etika kerja. Ini membuktikan bahawa etika kerja sangat penting selepas kasih sayang yang diberikan kepada anak-anak. Mereka perlu dilatih dengan tanggungjawab supaya mereka dapat mengenalpasti kebolehan diri dan menghargai nilai tersebut.
Foto Kredit: goodhousekeeping.com
3. Melahirkan Rasa Empati
Mungkin ramai yang merasakan bahawa perasaan empati atau mengasihani adalah sifat semulajadi dalam diri setiap insan. Namun, tak ramai yang mengetahui bahawa anak kecil memerlukan dorongan untuk mempelajari kemahiran ini.
Menurut Parenting Science, empati melibatkan 3 komponen utama, iaitu: kebolehan mengenal perasaan diri sendiri, memahami perasaan orang lain, dan menentukan respon terbaik terhadap emosi tersebut. Dengan pendedahan kepada kerja rumah, kesemua kemahiran ini dapat diasah sejak kecil.
Foto Kredit: readbrightly.com
4. Mahir Menyesuaikan Diri
Dengan mengajar anak melakukan kerja rumah, secara tidak langsung anda memperkenalkan mereka kepada tanggungjawab. Tentulah mereka tidak akan terus memahaminya, tetapi proses pengulangan yang dilalui dari hari ke hari akhirnya menukarkannya kepada tabiat baik yang ‘melekat’ dalam diri.
Apabila berkunjung ke rumah saudara atau berada di tempat awam, mereka lebih pandai membawa diri dan berinteraksi dengan persekitaran. Ini berkait rapat dengan etika kerja dan empati yang disebutkan di atas tadi. Pemerhatian turut mendapati bahawa anak-anak ini lebih matang dalam mengawal emosi, disenangi orang sekeliling, memperlihatkan adab yang baik, dan tidak mudah berputus asa.
Foto Kredit: readbrightly.com
5. Mengukuhkan Hubungan Keluarga
Walaupun anak mungkin akan merungut atau bergaduh apabila diberikan tugasan, tetapi sedikit demi sedikit anak akan mula memahami erti kerja keras yang dilalui oleh ibu bapa. Kefahaman ini akan meninggalkan kesan mendalam terhadap peribadi anak.
Selain itu, anda juga boleh melakukan kerja bersama-sama sebagai satu aktiviti mingguan yang menyihatkan. Kalau kreatif, macam-macam approach yang boleh anda cuba supaya ianya seronok untuk dilakukan bersama.

Masih Belum Terlambat Untuk Mulakan Sekarang!
Berilah peluang kepada anak untuk melakukan kerja rumah kerana terlalu banyak manfaat yang mereka akan pelajari melaluinya. Sungguhpun hasil kerja mereka tidaklah sempurna seperti orang dewasa, teruskanlah memberi galakan agar mereka tetap melakukannya.
Dengan praktis demi praktis, mereka tentu dapat melakukannya dengan baik. Kalau nak tahu apa jenis kerja rumah yang sesuai berdasarkan umur, anda boleh rujuk artikel ini: Senarai Kerja Rumah Yang Boleh Dibuat Oleh Anak Seawal 2 Tahun


Citrawarna 2015 Memang Layak Diberikan Rating 5 Bintang

Dengan crowd lebih kurang 50,000 orang, ternyata Citrawarna 2015 cukup mempersonakan dan layak diberikan rating 5 bintang. Persembahan, audio, visual, lampu, arrangement – semuanya tip-top! Ramai juga yang menonton sambil mulut ternganga!

Acara ini turut dimeriahkan lagi dengan kehadiran 125 rakan media antarabangsa dan perniagaan dari 18 buah negara yang dibawah program Tourism Malaysia Mega Familiarisation Programme. Negara terlibat ialah Singapura, Brunei, Indonesia, Cambodia, Thailand, Filipina, Myanmar, Laos, Vietnam, China, Hong Kong, Japan, Korea, India, Nepal, Mauritius, Germany dan Kazakhstan.
Penuh dengan warna-warni

Bijak emcee pada malam itu yang mengajak penonton tempatan bertepuk tangan apabila nama-nama negara diatas disebut dari atas pentas! Sungguh gamat Dataran Merdeka!

Pada tahun ini, Citrawarna edisi yang memasuki edisi ke 16 ini melibatkan lebih kurang 600 penari, pemuzik dan ramai lagi yang terlibat dalam bidang seni dan kebudayaan. Dengan tema “Culture, Nature, Future”, [email protected] Lumpur bagaikan mendapat sentuhan magis dari Puan Sri Tiara Jacquelina.
MUD: Our Story of Kuala Lumpur
Pada jam 7.30pm, teater musikal MUD: Our Story of Kuala Lumpur bermula, dan ia benar-benar memikat hati penonton yang sudah sekian lama menunggu di hadapan pentas. Gambaran dan lakonan kebakaran besar yang melanda Kuala Lumpur pada Januari 1881, dan juga banjir besar yang menenggelamkan Kuala Lumpur pada Disember 1881 terasa cukup hidup.
Pak Nil dan Altimet juga memeriahkan majlis dengan lakonan dan nyanyian selamba mereka. Tidak ketinggalan juga, pereka fesyen tempatanseperti Melinda Looi, Zang Toi, Rizman Ruzaini, Zery Zamry dan Rubaq Batik, juga menonjolkan rekaan terbaru mereka.
Bunga api yang menerangi Dataran Merdeka
Program Citrawarna 2015 diakhiri dengan dentuman kemeriahan bunga api yang menerangi Dataran Merdeka. Jumpa lagi pada tahun hadapan, 7 Mei 2016!


Citrawarna 2016 Yang Gilang Gemilang, Sarat Cerita Mitos & Budaya Rakyat

“Seronok”, “Hebat” dan “Mempesonakan” adalah sebahagian daripada perkataan yang digunakan bagi menggambarkan [email protected] Lumpur 2016 yang telah berlangsung sepanjang jalan Jalan Raja di Dataran Merdeka, Kuala Lumpur pada 25 September 2016 yang lalu.

Acara tersebut dirasmikan oleh Menteri Kebudayaan dan Pelancongan Malaysia, YB Dato’ Seri Mohamed Nazri Abdul Aziz. Juga hadir Timbalan Menteri Kebudayaan dan Pelancongan Malaysia, YB Datuk Mas Ermieyati Samsudin, Setiausaha Agung Kementerian Kebudayaan dan Pelancongan Malaysia (MOTAC), YBhg. Tan Sri Dr. Ong Hong Peng dan Timbalan Setiausaha MOTAC, YBhg. Datuk Rashidi Hasbullah.

Sebanyak 63 wakil Mega Fam daripada 11 buah negara turut menyertai sambutan ini. Mereka mewakili media antarabangsa dan pengendali lawatan yang dijemput Tourism Malaysia di bawah program Mega Fam, sebuah inisiatif untuk memberikan media antarabangsa dan agen pelancongan pendedahan kepada Malaysia supaya lebih banyak publisiti boleh dijalankan di luar negara bagi menjadikan Malaysia destinasi utama pelancong.

Mitos dan Budaya Rakyat
Berbeza dengan Citrawarna 2015 yang lalu, [email protected] Lumpur pada tahun ini mempunyai konsep “Mitos dan Budaya Rakyat”. Acara ini dihadiri oleh lebih 1,000 penghibur dan menampilkan persembahan unik jalanan berdasarkan mitos dan budaya rakyat terkenal daripada setiap negeri di Malaysia.
Ramai yang tidak menyedari bahawa cerita-cerita mitos, lagenda dan cerita-cerita rakyat sebenarnya banyak mempengaruhi kepercayaan, kehidupan serta cara hidup masyarakat dahulu yang mana ianya telah pun digarap dalam kebudayaan dan kesenian masyarakat tempatan.

Mitos menjadi tarikan pelancongan
Pada masa dahulu  juga, kisah mitos, lagenda dan cerita rakyat memberikan satu keistimewaan yang menarik minat orang dari jauh dan dekat. Mereka akan mengunjungi tempat-tempat disebutkan dalam kisah-kisah tersebut.
Dari segi konteks pelancongan pula, penceritaan dalam pelancongan juga adalah penting di mana ia mampu memberikan penjiwaan serta pengalaman yang menarik kepada para pelancong lebih-lebih lagi jika satu tarikan pelancongan ada dikaitkan dengan kisah mitos luar biasa, mistik mahupun tragis.
[email protected] Lumpur 2016 memberikan satu pengalaman yang berbeza kepada para pelancong  yang datang menyaksikannya.  Para penonton dibawa mengembara dan mengenali serta menyaksikan setiap peristiwa mitos dan lagenda lebih dekat lagi seperti Lagenda Tasik Chini, Lagenda Hang Tuah, Lagenda Puteri Gunung Ledang, Huminodun, Kisah Puteri Cik Siti Wan Kembang, Hikayat Merong Mahawangsa dan banyak lagi.

Di samping persembahan mitos, terdapat juga persembahan pelbagai budaya komuniti Malaysia, terutamanya Cina, India, Siam dan Orang Asli.
Senarai persembahan di Citrawarna 2016
1. KEDAH – HIKAYAT MERONG MAHAWANGSA
Hikayat Merong mahawangsa mengisahkan tentang angkatan Raja Merong Mahawangsa yang sedang berlayar dari Rom ke negeri China. Dalam Perjalanan tersebut, rombongan mereka telah diserangoleh burung Garuda. Setelah menewaskan burung tersebut, Raja Merong Mahawangsa berhenti di situ dan membuka negeri Langkasuka. Bagunda pulang ke Rom setelah menabalkan puteranya Raja Merong Mahapudisat menjadi Raja. Akhirnya Langkasuka ditukar namanya menjadi Kedah.

2. PAHANG – LAGENDA TASIK CHINI
Mengisahkan sekumpulan orang asl yang menemui tempat baru  untuk diterokai. Mereka didatangi oleh seorang perempuan tua yang mengaku tempat tersebut miliknya. Dengan izin perempuan tua tersebut, mereka dibenarkan tinggal disitu tetapi dengan syarat tidak mencabut tongkat yang diletakkan di situ. Akhrnya kampong tersebut mendapat malapetaka kerana salah seoran dari mereka tidak sengaja telah mencabut tongkat yang ditinggalkan oleh perempuan tua itu.

3. SELANGOR – UPU CHENDERA
Mengisahkan seorang pemimpin wanita berbangsa Bugis pertama Selangor yang beragama Upu Chendera Burung yang juga dikenali sebagai Raja Siti. Sebelum kedatangan Daeng Chetak lima bersaudara dari Pulau Sebilis ke Selangor, Bagiinda sangat disayangi rakyatnya. Disebabkan pemerintahan baginda yang bertimbang rasa dan saksama, penduduk asak di Kuala Selangor telah bersumpah tidak akan melantik ketua selain dari keturunan Bugis. Persembahan ini akan menampilkan keperkasaan dan keharmonian rakyat semasa pemerintahan Upu Chendera secara simbolik.

4. NEGERI SEMBILAN – MISTERI LATA KIJANG
Mitos Misteri Lata Kijang berasal dari Negeri Sembilan yang berkait rapat dengan kewujudan Sang Kelembai. Cerita rakyat ini cukup popular dikalangan masyarakat melayu dimana Sang Kelembai sering digambarkan mempunyai kuasa sakti dan kebolehannya menyumpah manusia dan haiwan menjadi batu ketika dia sedang marah. Menurut lagendanya, apa sahaja yang ditegur Sang Kelembai akan bertukar menjadi batu. Makhluk ghaib ini sering digambarkan memiliki fizikaal yang bersaiz gergasi, berwajah hodoh, berperwatakan bengis, rambut panjang bewarna merah. Ia amat digeruni oleh makhluk-makhluk lain. Di Lata Kijang jiga terdapat rantaian haiwan seperti kambing gurun kijang dan termasuklah harimau akar yang telah disumpah oleh Sang Kelembai menjadi batu.

5. PERSEMBAHAN CHINA – TARIAN BUNGA
Masyarakat China membawakan tarian Bunga Teratai yang membawa maksud simbolik keamanan dan kegembiraan, yang dipersembahkan oleh wanita yang cantic dengan gerakan yang lemah lembut. Pergerakan tarian keamanan, kasih saying dan harmoni dengan simbolik penyerahan bunga kepada rakyat dalam kegembiraan yang telah tertarik dengan penari yang sedang bermain di tepi kolam. Bunga teratai merupakan identity kebudayaan masyarakat Cina yang dipersembajkan oleh penari dalam keadaan riang ria suasana zaman dahulu.

6. JOHOR – LAGENDA PUTERI GUNUNG LEDANG
Empayar Majapahit dilanda huru hara setelah diserang oleh Putera Demak dari Jawa. Keadaan menjadi lebih buruk akibat peperangan. Raja Majapahit Gusti Adipati Hendaya Nengrat menawarkan Demak berkahwin dengan adiknya Gustri Putri Raden Ajeng Retro Dumillah. Dengan hati yang kecewa Gustri Putri mmeberitahu oada dayang dayangnya niat untuk berlayar ke Gunung Ledang tanpa pengetahuan ayahandanya Raja Majapahot. Dan disitulah bermula kisah lagenda seorang puteri.

7. TERENGGANU – LAGENDA BUKIT PUTERI
Cerita ini mengisahkan tentang 7 Puteri yang tinggal di atas bukit berhampiran sebuah kampong neleyan. Puteri tersebut menyimpan peralatan yang dipinjamkan kepada penduduk kampong untuk mengedakan jamuan atau kenduri seperti pinggan, mangkuk, sudu, garfu dan pisau. Malangnya ada diantara mereka yang tidak memulangkannnya kembali oerelatan setelah dipinjam dan ada pula pecah namun tidak diganti. Oleh kerana peralatan mereka yang tidak dikembalikan, Tuan Puteri telah merajuk lalu menghilangkan dari bukit tersebut. Setelah itu, penduduk kampong tidak dapat lagi meminjam sebarang peralatan untuk mengadakan kenduri atau jamuan.

8. MELAKA – HANG TUAH
Hang tuah dan 4 orang sahabatnya Hang Jebat, Hang Kasturi, Hang Lekir dan Hang Lekiu menuntut ilmu bersama Mahaguru Adiputra di Gunung Ledang. Selesaai menuntut ilmu, mereka berilmu kembali ke Kota Melaka. Pada suatu hari, mereka Berjaya menyelamatkan Dato’ Bendahara Tun Perak dan orang-orang kampong daripada beberapa orang lelaki yang sedang mengamuk. DATO’ Bendahara Tun Perak kagun dengan ketangkasan mereka dan menjemput mereka berlima ke rumahnya. Apabila Sultan mendapat tahu berita tersebut, Baginda berminat untuk menjadikan mereka Hulubalang Istana Melaka dan Hang Tuan menjadi Laksamana.

9. INDIA DAN SIKH – TARIAN KLASIKAL & BANGRA

Segmen yang bergerak pantas ini memaparkan satu adunan yang harmoni dikalangan kepelbagaian tarian classical, folk dan fusion. Tarian ini diselang dengan gabungan tari rakyat, tarian merak dan diakhiri dengan muzik Bhangra. Kekayaan dari segi muzik, busana, eksesori dan prop yang bewarna warni menggambarkan kemeriahan rentak komuniti kaum India.

10. PERLIS – JENTAYU
Berita Maharaja Rom akan mengahwinkan Puteranya dengan Puteri Maharaja China tersebar luas. Garuda bertekad untuk menghalang perkahwinan antara putera Rom dan Puteri Maharaja China dengan menggunakan kesaktiannya. Garuda juga beersumpah sekiranya dia gagal menghalang perkahwinan antara putera Rom dan Maharaja China, dia akan mengurungkan dirinya di dalam kawah gunung berapi. Maka bermulalah pertatungan epic antara dua sahabat, Garuda dan Jentayu. Halilintar sabung menyabung. Ombak beralun tujuh hasta, manakala seluruh nusantara sudah gempa dengan api lahar naik membuak-buak akibat tekanan kuasa sakti Garuda dan Jentayu. Mereka bertarung dengan kesaktian yang amat hebat. Jentayu mengorbankan nyawanya demi menyelamatkan perkahwinan itu. Tikaman susuk iri Garuda terbenam ke ulu hati Jentayu. Jentayu kehilangan nyawanya di tangan sahabatnya sendiri. Jentayu menghembuskan nafas terakhir, setitis air mata Jentayu jayuh ke dalam laut disambut Sang Tiram dan disimpan menjadi mutiara dalam laut khalzum. Berjayakah Garuda menghalang perkahwinan tersebut?

11. KELANTAN – CIK SITI WAN KEMBANG
Mengisahkan kisah lagenda seorang puteri yang bernama Cik Siti Wan Kembang yang bersemayam di Gunung Chinta Wangsa, Ulu Kelantan. Baginda merupakan seorang pemerintah yang bijaksana dan rakyat yang sangat menyukainya. Kemasyuranyya membuatkan ramai putera raja yang melamar namun baginda menolak pinangan tersebut dengan baik. Oleh kerana bimbang penolakan itu akan mengudang malapetaka dan tercetusnya persengketaan, baginda berpindah dan membina tempat baru. Maka bersemayamlah baginda di tempat baru yang dinamakan Serendah Sekebun Bunga Cherang Tegayong.

12. PULAU PINANG – PERTEMUAN
Ghazal Pharti, Hadrah dan Tarian Joghee cukup sinonim dengan kebudayaan masayarakat Pulau Pinang. Dikisahkan tarian ini dipengaruhi oleh unsur-unsur budaya Arab disebabkan suatu ketika dahulu Pulau Pinang termasyur sebagai pelabuhan tempat persinggahan pedagang dari Arab dan Asia Tenggara.

13. ORANG ASLI – SAWAI

Perkataan Sawai dalam Bahasa Orang Ali bermaksud berubbat. Tarian ini adalah gabungan daripada ciri-ciri  upacara perubatan dari tiga kelompok orang asli iaitu Negrito, Semai dan Melayu Asli. Upacara sawai mempunyai banyak unsur-unsur tarian dan nyanyian yang ditujukan kepada roh-roh yang dipercayai orang asli dapat mengubati pelbagai penyakit. Dalam tarian Sawai, Tok Batin atau Tok Halak akan memuja semangat yang dikenali sebagai Gunik. Gunik akan masuk ke dalam tubuh Tok Halak melalui Tamu iaitu GELUNG RITAN YANG DIHIASI DEGAN DAUN-DAUN DAN BUNGA-BUNGAN. Gunik akan keluar setelah selesai uoacara pemujaan, Gunik akan keluar dari tuhuh Tok Halak dan pesakit akan sembuh.

14. SIAM – RAJA NIAGA
Mitos raja Niaga yag dapat menjelma menjadi manusia dan bermadu kasih dengan seorang Putera Taravadi. Dalam perayaan menuai, Raja Niaga mencul sebagai Putera yang gagah perkasa dan membawa keluar Puteri Taravadi tutut berpesta dan ini menimbulkan kehairanan penduduk sedesa kerana wajah-wajah ini tidak pernah dilihat.

15. PERAK – CEMPAKA SARI
Mengisahkan pengembaraan putera kedua Raja Merong Mhapudisat. Baginda memanah ke udara dengan menggunakan sebilah anak panah yang diperbuat daripada perak dan busurnya dinamakan Indera Sakti. Baginda berniat dimana jatuhnua anak panah tersebut, maka di situlah baginda akan membuka sebuah negeri. Ditakdirkan anak panah tersebut ghaib selepas dilepaskan. Misi mencari diteruskan sehinggalah rombongan tersebut tiba di sebuah kampong yang sedang mengadakan persembahan tarian Menora keudian bertemu dengan sekumpuan kampong yang sedang menangkap ikan dengan lukah atau bubu sehinggalah sampai ke tempat yang bernama Cempaka Sari. Disitulah anak panah tersebut dijumpai dan Cempaka Sari ditukar namanya menjadi Indera Sakti dan negerinya dinamakan Perak.

16. SABAH – HUMINODUN
Mengisahkan Huminodun yag telah dikorbankan oleh penduduk kampong bagi mengelakkan malapetaka dan bagi menjaga kesuburan tanaman. Pengorbanan Huminodun akhirnya menjadi semangat untuk menyuburkan tanaman dan memberi kesejahteraan kepada penduduk kampong. Bagi memperingati belia, pesta kematan telah diadakan setiap tahun semenjak peristiwa tersebut.

17. SARAWAK – TUGAU
Cerita mitos ini mengisahkan tentang Tugau iaitu Raja yang penuh kesaktian bagi masyarakat Melanau pada zaman dahulu Untuk menikahi Puteri Raja Kau, Tugau diminta untuk menyediakan hantarab seperti pedang emas, mangkuk emas dan 9 bakul ikan yang dipenuhi emas. Tugau telah Berjaya melaksanakan permintaan tersebut kerana dibanu oleh keluarga asalnya iaitu kerajaan Langit dan nenek beiau pemerintah bumi. Maka tersebarlah cerita tentang kesaktian Tugau sehingga belia dilantik menjadi raja bagi masyarakat Melanau ketika itu dan akhirnya Tugau menjadi seorang raja yang adil dan saksama.

18. WILAYAH PERSEKUTUAN KUALA LUMUR – CUTI CUTI MALAYSIA DAN MEGA SALES
Berkonsepkan destinasi percutian dan Mega Sales. Malaysia destinasi percutian pilihan. Keindahan pantai, kehijauan hutan hujan tropika dan senibina yang mengagumkan tersedia untuk dihayati dan dijadikan latar kenangan. Mega Sles, memberi peluang kepada semua untuk membeli brlah dengan harga yang luat biasa berpatutan, dari barangan buatan tempatan sehingga ke produk berjenama antarabangsa. Nikmati kelebihan ini di seluruh Malaysia – syurga membeli beleah pada setia pertengahan dan akhir tahun.

Penampilan artis
Di antara artis yang terlibat membuat persembahan ialah Ruminah Sidek, Arja Lee, Reen Rahim, Ben Barhasa, Afifah Nasir, Mathin, Normadira Johari, Vanidah Imran dan Terrence Dass.

Rakan strategik
Menerusi Strategi Laut Biru Negara (NBOS), MOTAC telah bekerjasama dengan beberapa rakan strategik bagi menggalakkan penyertaan daripada sektor swasta dan orang ramai di acara yang dianjurkan MOTAC. Bagi [email protected] Lumpur 2016, rakan strategik MOTAC adalah:

Syarikat Minuman – Starbucks Malaysia
Pereka Kasut Tempatan – LanBaharin Kuala Lumpur
Pembuat Minyak Wangi Tempatan – Josh Lee Fragrances
Syarikat Terapi Spa Tempatan – Teratak Spa
Pengeluar Makanan Tempatan – Che Din Food
Stesen Radio – MaTiCfm
Syarikat Landskap Tempatan – Green Lite Landscape
Majalah – Gaya Travel Magazine

Citrawarna, juga dikenali sebagai Warna-Warna Malaysia, mula diperkenalkan sejak tahun 1999 bagi mempromosi dan menyambut seni, budaya, semulajadi dan warisan Malaysia menerusi satu malam dengan cahaya dan bunyi, tarian dan bunga api. Tahun ini, acara ini masuk tahun yang ke-17.


Terkejut Tengok Ada Orang Cium Keluarga Dekat Bibir, Normal Ke? Ini Jawapan Anda Perlu Tahu!

Perbuatan cium anak yang diberikan oleh ibu bapa adalah salah satu tanda bahawa anak-anak tersebut diberikan kasih sayang yang secukupnya. Malah, mencium anak merupakan sunnah yang dianjurkan oleh Rasulullah SAW sebagai tanda kasih sayang. Namun, bukan semua bahagian badan anak boleh dicium sesuka hati ya!
Mungkin ada dalam kalangan mak ayah yang sering mencium anak-anak di bahagian bibir dan membiasakan perbuatan tersebut antara ahli keluarga. Ternyata, perbuatan ini perlu dihentikan kerana bibir merupakan bahagian privasi dan tidak boleh disentuh sesuka hati.

Baca juga: Mak Ayah Wajib Hafal Di Mana Nak Cium & Gosok Anak, Rupanya Ada Maksud Tersembunyi!
ELAK CIUM ANAK DI BAHAGIAN BIBIR, ITU TEMPAT SUPERSENSITIF!
Terdapat satu perkongsian di laman Twitter milik Puan Wan Nur Syakira yang merupakan penulis buku parenting apabila ada warga Twitter yang bertanya adakah adakah normal untuk mencium ahli keluarga pada bahagian bibir terutama sekali pada kanak-anak. Berikut merupakan penjelasannya…

Tak normal. Kalau boleh elakkan. Kenapa ?
-Bibir termasuk dalam private part yang perlu dilindungi dan juga anggota seksual.
-Bibir ini sangat sensitif dan membuatkan manusia teransang .
-Bibir sebenarnya dikhususkan untuk pasangan halal sahaja iaitu suami dan isteri.
-Kawasan bibir adalah kawasan yang penuh dengan reseptor yang membuatkan tempat tu jadi supersensitif.
-Dibimbangi boleh membangkitkan nafsu syahwat. Anak-anak pun akan jadi keliru bila umurnya meningkat ke umur 5 – 6 tahun nanti.
Kanak-kanak kecil tak terlepas daripada rasa pleasure akibat ransangan itu. Perbuatan mencium mulut anak tidak boleh dilakukan dan dibiasakan kerana bibir termasuk dalam private part yang hanya anak-anak sahaja boleh pegang. Private part yang anak sahaja boleh pegang adalah bibir, dada , zakar/ faraj, punggung dan paha. Ini hak ekslusif mereka sahaja.
Kalau masih kecil, zakar dan faraj terpaksa kita sentuh untuk tolong basuhkan, apabila mereka dah diajar dan boleh basuh sendiri kita sebagai ibu bapa dan orang dewasa dah tak boleh sentuh. Anak-anak dah boleh diajar basuh ketika toilet training berumur 3 tahun.
Saya amat galakkan anak diajar untuk toilet training apabila mereka dah bersedia kerana ia akan membina keyakinan diri anak dan mengurangkan campur tangan orang lain dalam urusan toilet training yang semestinya melibatkan private part anak.
Bahaya sebenarnya kalau kita meransang bukan pada tempatnya, (tempatnya adalah bila lepas berkahwin, antara suami isteri ). Ibubapa kena berhati-hati jangan biar anak melihat ciuman di bibir untuk pasangan. Biar tertutup rapi kemesraan itu daripada pandangan anak.
Andainya ciuman ringan di pipi dan dahi pasangan, itu tidak mengapa. Mungkin ada masih bergurau mesra dengan kanak-kanak dengan mencium bibir mereka, hentikan dan gunakan cara lain yang lebih baik untuk bergurau dengan mereka. Ada anak yang tiru balik perbuatan cium tu dan buat pada kawan. Kanak-kanak masih tak tahu bezakan jadi, kita ajar dari kecil.
5 ANGGOTA PRIVASI HANYA ANAK SAHAJA BOLEH PEGANG!

5 anggota privasi yang perlu anak extra jaga supaya tak dieksploitasi oleh sesiapa saja. Kenalkan pada anak seawal 2 tahun , ulang sentiasa:
-Bibir
-Dada
-Vagina
-Zakar
-Punggung
Rupanya ramai yang budayakan cium bibir anak. Jangan ya, hentikanlah. Bibir itu private part anak, jangan biasakan begitu. Budaya tu tak selari dengan agama kita. Biasakan budaya cium bibir kanak-kanak juga buat anak rasa normal je cium bibir. Kanak-kanak macam ni berisiko besar diambil kesempatan dan jadi sasaran pedofilia. Kanak-kanak sangat fragile .
Tanpa ilmu tentang private yang perlu dijaga termasuk bibir, bahaya sangat untuk anak tersebut.
Sumber: Twitter @wannursyakira


Si Kecil Enggan Ke Sekolah? Cium Anak Pada Bahagian Ini, Pasti Mereka Teruja Setiap Hari!

Menjadi tanggungjawab ibu bapa untuk memberikan kasih sayang sepenuhnya buat anak. Penting untuk anak mendapat sepenuh sokongan daripada ibu bapa mereka bermula daripada usia kecil. Satu cara ibu bapa boleh lakukan ialah cium anak sebagai tanda sayang dan sokongan kepada mereka. Malah, hubungan antara ibu bapa dan anak akan menjadi lebih erat melalui ciuman.
Ibu bapa boleh mencium anak sebelum dan selepas pulang sekolah tanda sokongan mereka telah melakukan sesuatu yang hebat pada hari itu. Hati anak akan menjadi lebih lembut selepas dicium kerana mereka merasai dihargai oleh ibu bapa.  Tapi, bahagian mana yang sesuai untuk cium anak? Jom ikuti perkongsian penulis!

Baca juga: NO! NO! NO! Jangan Cium Bahagian Mulut Anak, Mereka Pun Tak Terlepas Rasa Terangsang!
4 BAHAGIAN UNTUK  IBU BAPA CIUM ANAK, PASTI ANAK RASA SENANG
1. UBUN-UBUN KEPALA ANAK

Mencium ubun kepala bermaksud ibu bapa bangga dengan anak mereka. Oleh itu, saat anda mencium ubun kepala anak setelah mereka  pulang dari sekolah, penat sepanjang harian di sekolah hilang begitu sahaja. Ini kerana anak tahu ibu bapa bangga dengan pencapaian yang mereka lakukan di sekolah.

2. PIPI ANAK

Selain itu, mencium anak di pipi adalah tanda ibu bapa rindukan mereka. Anak akan berasa lebih disayangi jika dicium di pipi oleh orang tua ketika pulang dari sekolah. Boleh juga ketika ambil anak dari sekolah atau tadika, ibu bapa terus gomol pipi si comel akibat rindu yang melampau.
3. DAHI ANAK

Ciuman di dahi bermaksud keredhaan ibu bapa kepada anak. Sebelum anak ke sekolah, ciumlah dahi tanda redha mereka keluar rumah untuk menuntut ilmu. Malah, anak akan mudah mencari ilmu dengan keberkatan yang diperoleh oleh orang tua mereka melalui ciuman di dahi itu.
4. TANGAN ANAK

Ciuman di tangan bermaksud tanda kasih sayang kepada anak. Belai dan cium tangan anak tanda kasih kepada mereka. Malah, bukan sahaja ibu bapa, tapi anak pun perlu dipupuk untuk salam tangan kedua orang tua mereka. Ingat, ajar mereka untuk mencium tangan menggunakan bibir atau hidung dan bukannya dahi.
Jika ibu bapa cium anak pada 4 bahagian di atas, pasti si kecil mereka akan jadi lebih suka dan paling penting tenang untuk ke sekolah. Tiada lagi paksaan setiap pagi, sebaliknya anak akan mula rela untuk ke sekolah dengan bantuan sokongan penuh daripada kedua ibu bapa. Semoga bermanfaat!
Sumber: Tiktok Fhais Salim


Cium Bibir Anak Tanda Sayang Tapi Sebenarnya Ada Risiko Lain, Memang Bahaya!

Sesetengah orang lebih selesa menunjukkan kasih sayang dengan memeluk ahli keluarga, kucup di dahi dan pipi. Walau bagaimanapun, ada juga yang memilih untuk cium bibir anak sebagai tanda sayang dan menganggap perkara itu normal.
Menerusi perkongsian di Facebook rasmi milik Public Health Malaysia, terdapat risiko lain sekiranya mengucup bibir anak. Ikuti penjelasan lanjut di bawah.

Baca juga: Tahap Fokus Anak Mengikut Umur, Jangan Terkejut Kalau Si Kecil Asyik Tak Duduk Diam
IBU BAPA CIUM BIBIR ANAK TANDA SAYANG, TAK APA KE?

Terdapat pelbagai cara untuk ibu bapa menunjukkan kasih sayang kepada anak anak. Sebenarnya ia bergantung kepada norma dalam keluarga dan sosial budaya masyarakat setempat.

Dari sudut kesihatan, sebenarnya ada risiko penularan jangkitan terutama kepada bayi yang masih rendah imun tubuh. Bakteria dari mulut orang dewasa yang di pindahkan ke mulut bayi boleh menyebabkan risiko kerosakan gigi. Ada jangkitan lain seperti herpes juga boleh di pindahkan ke bibir bayi.
Dari segi psikologi, ada pakar yang tidak menyarankan kerana akan menyebabkan kanak kanak keliru mengenai batas bahagian tubuh yang dilarang untuk di sentuh oleh sesiapa termasuk ahli keluarga.
Penting untuk ibu bapa untuk tahu untuk bila untuk berhenti mencium anak di bibir. Apabila meningkat remaja, perubahan horman dan fizikal tubuh menyebabkan remaja mula ada rasa malu dan rasa kurang selesa untuk di cium.
Jangan bimbang, selain ciuman mulut banyak lagi cara untuk menunjukkan kasih sayang antara ahli keluarga. Pesanan untuk semua, jangan pula anda malu dan segan untuk memeluk cium ibu bapa. Walaupun sudah dewasa dan mereka sudah tua berkedut seribu.
CARA LAIN TUNJUKKAN KASIH SAYANG
Antara cara lain boleh dilakukan untuk mengeratkan kasih sayang antara ibu bapa dan anak adalah:

Usap kepala anak
Selalu berterima kasih
Kongsi makanan
Luangkan masa bersama
Rancang percutian
Bergurau

Semoga bermanfaat!
Baca juga: Setiap Tahap Usia Ada Kemahiran Menulis Yang Berbeza-Beza, Cuba Ibu Ayah Check
Sumber: Facebook Public Health Malaysia


NO! NO! NO! Jangan Cium Bahagian Mulut Anak, Mereka Pun Tak Terlepas Rasa Terangsang!

Sejak kebelakangan ini seringkali kita dengar dan terbaca di berita utama apabila masih banyak gangguan seksual yang berlaku dalam kalangan kanak-kanak. Oleh itu, penting juga untuk ibu bapa sendiri tahu tentang sensitiviti seksualiti anak-anak apabila bersama dan bergurau dengan mereka. Ini juga termasuklah dengan perkara yang sering dilakukan antara mak ayah dan anak-anak iaitu cium mulut anak.
Sebenarnya, perbuatan ini perlu dielakkan kerana anak-anak kecil juga boleh mendapat rangsangan kerana ini merupakan bahagian paling supersensitif!

NO!NO! JANGAN CIUM MULUT ANAK, ITU HAL EKSKLUSIF ANAK

Perbuatan mencium mulut anak tidak boleh dilakukan dan dibiasakan kerana bibir termasuk dalam private part yang hanya anak-anak sahaja boleh pegang.

Private part yang anak sahaja boleh pegang adalah bibir, dada , zakar/ faraj, punggung dan paha . Ini hak ekslusif mereka sahaja.

Kalau masih kecil, zakar dan faraj terpaksa kita sentuh untuk tolong basuhkan ,apabila mereka dah diajar dan boleh basuh sendiri, kita sebagai ibu bapa dan orang dewasa dah tak boleh sentuh. Anak-anak dah boleh diajar basuh ketika toilet training berumur 3 tahun.
Saya amat galakkan anak diajar untuk toilet training apabila mereka dah bersedia kerana ia sangat membantu dalam membina keyakinan diri anak dan mengurangkan campur tangan orang lain dalam urusan toilet training yang semestinya melibatkan private part anak.
1. Bibir termasuk dalam anggota private part dan juga anggota seksual
2.Bibir ini sangat sensitif dan membuatkan manusia terangsang .
3.Bibir sebenarnya dikhususkan untuk pasangan halal sahaja iaitu suami dan isteri.
4.Kawasan bibir adalah kawasan yang penuh dengan reseptor yang membuatkan tempat itu jadi supersensitif.
5.Dibimbangi boleh membangkitkan nafsu syahwat. Anak-anak pun akan jadi keliru bila umurnya meningkat ke umur 5 – 6 tahun nanti.
KANAK-KANAK TAK TERLEPAS DARI RASA ‘PLEASURE’

Kanak-kanak kecil tak terlepas daripada rasa pleasure akibat rangsangan itu. Bahaya sebenarnya kalau kita merangsang bukan pada tempatnya, ( tempatnya adalah bila lepas berkahwin, antara suami isteri ).
Ibubapa kena berhati-hati jangan biar anak melihat ciuman di bibir untuk pasangan. Biar tertutup rapi kemesraan itu daripada pandangan anak.
Andainya ciuman ringan di pipi dan dahi pasangan, itu tidak mengapa. Mungkin anda masih bergurau mesra dengan kanak-kanak dengan mencium bibir mereka, hentikan dan gunakan cara lain yang lebih baik untuk bergurau dengan mereka.
Sumber: Wan Nur Syakira